Irekia Eusko Jaurlaritza - Gobierno Vasco :: Kontrolerako osoko bilkura (2012-3-16)\n<iframe src="https://www.irekia.euskadi.eus/eu/embed/videos?video_path=2012%2F03%2F16%2Fpleno_control%2Fhtml5%2Fpleno_control.mp4" width="320" height="210" allowfullscreen></iframe>\nKontrolerako osoko bilkura (2012-3-16) Iturria: Irekia\n1. Galdera, Mikel Martínez Martínez de Lizarduy Euzko Abertzaleak taldeko legebiltzarkideak Etxebizitza, Herri Lan eta Garraioetako sailburuari egina, trenbidea Gasteizko zatian lurperatzeko proiektuari buruz Eusko Jaurlaritzak Espainiako Sustapen Ministerioari helaraziko dion irizpidearen gainean. (09\_10\_05\_01\_0719)\n2. Galdera, Bixen Itxaso González Euskal Sozialistak taldeko legebiltzarkideak Enplegu eta Gizarte Gaietako sailburuari egina, Elkarrizketa Sozialeko Mahaian lortutako akordioaren helburuei buruz. (09\_10\_05\_01\_0715)\n3. Galdera, Nerea Llanos Gómez Euskal Talde Popularreko legebiltzarkideak Herrizaingoko sailburuari egina, kale-borrokakoak izan litezkeen ekintzei buruz. (09\_10\_05\_01\_0708)\n4. Galdera, Daniel Maeztu Perez Aralar taldeko legebiltzarkideak Osasun eta Kontsumoko sailburuari egina, historia kliniko elektronikoa delakoaren inguruan. (09\_10\_05\_01\_0712)\n5. Galdera, Mikel Arana Etxezarreta Mistoa-Ezker Anitza-IU taldeko legebiltzarkideak Etxebizitza, Herri Lan eta Garraioetako sailburuari egina, hipoteka-betearazpenak ekiditeko bitartekaritzari buruz. (09\_10\_05\_01\_0695)\n6. Galdera, Juanjo Agirrezabala Mantxola Mistoa-Eusko Alkartasuna taldeko legebiltzarkideak lehendakariari egina, Kultura Sailak bultzatutako gaztelania-euskara itzultzaile automatikoari buruz. (09\_10\_05\_01\_0713)\n7. Galdera, Garbiñe Mendizabal Mendizabal Euzko Abertzaleak taldeko legebiltzarkideak Kulturako sailburuari egina, Europan euskara ofiziala izateko egin edo egingo diren urratsei buruz. (09\_10\_05\_01\_0717)\n8. Galdera, Alex Etxeberria Aranburu Euzko Abertzaleak taldeko legebiltzarkideak Kulturako sailburuari egina, euskara eta teknologia berriei buruz. (09\_10\_05\_01\_0718)\n9. Interpelazioa, Carmelo Barrio Baroja Euskal Talde Popularreko legebiltzarkideak Hezkuntza, Unibertsitate eta Ikerketako sailburuari egina, ESS Bilbao proiektuari buruz. (09\_10\_04\_01\_0354)\n10. Interpelazioa, Juanjo Agirrezabala Mantxola Mistoa-Eusko Alkartasuna taldeko legebiltzarkideak Hezkuntza, Unibertsitate eta Ikerketako sailburuari egina, UPV/EHUn ikasteko presoen eskubideari buruz. (09\_10\_04\_01\_0361)\n11. Interpelazioa, Gorka Maneiro Labayen Mistoa-UPyD taldeko legebiltzarkideak Ekonomia eta Ogasuneko sailburuari egina, gure Autonomia Erkidegoak defizit-helburua betetzeari buruz. (09\_10\_04\_01\_0362)\n12. Galdera, Carlos Olazabal Estecha Euskal Talde Popularreko legebiltzarkideak Ekonomia eta Ogasuneko sailburuari egina, aurrekontua egiteko irizpideari buruz. (09\_10\_05\_01\_0668)\n13. Galdera, Gorka Maneiro Labayen Mistoa-UPyD taldeko legebiltzarkideak Etxebizitza, Herri Lan eta Garraioetako sailburuari egina, auzo degradatuetako jarduketei buruz. (09\_10\_05\_01\_0714)\n14. Galdera, Amaia Arregi Romarate Euzko Abertzaleak taldeko legebiltzarkideak Etxebizitza, Herri Lan eta Garraioetako sailburuari egina, Bilboko tranbiaren Basurtu-Errekalde zatiaren obra zibilari dagokion kontratu administratiboaren bigarren aldaketari buruz. (09\_10\_05\_01\_0716)\n15. Interpelazioa, Daniel Maeztu Perez Aralar taldeko legebiltzarkideak Industria Berrikuntza, Merkataritza eta Turismoko sailburuari egina, Eusko Legebiltzarrean harrobien inguruan onartu diren bi legez besteko proposamen ez betetzearen inguruan. (09\_10\_04\_01\_0349)\n16. Interpelazioa, Javier Carro Iglesias Euzko Abertzaleak taldeko legebiltzarkideak Industria, Berrikuntza, Merkataritza eta Turismoko sailburuari egina, Industria, Berrikuntza, Merkataritza eta Turismoko Sailak Araban oso tentsio altuko garraio elektrikoko sarearen azpiegiturak garatzeko duen politikari buruz. (09\_10\_04\_01\_0358)\n17. Interpelazioa, Garbiñe Sáez Molinuevo Euzko Abertzaleak taldeko legebiltzarkideak Enplegu eta Gizarte Gaietako sailburuari egina, Lanbide-Euskal Enplegu Zerbitzuaren eta euskal udalen arteko lankidetza- eta kooordinazio-protokoloen tramitazioari buruz. (09\_10\_04\_01\_0363)\n18. Interpelazioa, Gorka Maneiro Labayen Mistoa-UPyD taldeko legebiltzarkideak Osasun eta Kontsumoko sailburuari egina, Arabako gaixoei Errioxan osasun-arreta emateari buruz. (09\_10\_04\_01\_0356)\n19. Interpelazioa, Nerea Antia Vinós Euzko Abertzaleak taldeko legebiltzarkideak Osasun eta Kontsumoko sailburuari egina, herritarrei kalitatezko osasun-zerbitzua bermatzeari buruz. (09\_10\_04\_01\_0359)\n20. Interpelazioa, Miren Josune Gorospe Elezkano Euzko Abertzaleak taldeko legebiltzarkideak Osasun eta Kontsumoko sailburuari egina, kontsumo-politikari buruz. (09\_10\_04\_01\_0364)\n21. Galdera, Mikel Basabe Kortabarria Aralar taldeko legebiltzarkideak Osasun eta Kontsumoko sailburuari egina, Kontsumobiden materiala ele bakarrean egoteari buruz. (09\_10\_05\_01\_0650)\n22. Galdera, Daniel Maeztu Perez Aralar taldeko legebiltzarkideak Osasun eta Kontsumoko sailburuari egina, Eibarren egin gura den azpiakutuen ospitalea eraikiko den lurra deskontaminatzearen inguruan. (09\_10\_05\_01\_0685)\n23. Galdera, Juanjo Agirrezabala Mantxola Mistoa-Eusko Alkartasuna taldeko legebiltzarkideak Osasun eta Kontsumoko sailburuari egina, Errioxako Gobernuarekiko akordioari buruz. (09\_10\_05\_01\_0693)\n24. Galdera, M.ª del Carmen López de Ocariz López de Munain Euskal Talde Popularreko legebiltzarkideak Ingurumen, Lurralde Plangintza, Nekazaritza eta Arrantzako sailburuari egina, Eusko Label sagardoa % 100 bertokoa delako bermeei buruz. (09\_10\_05\_01\_0669)


7. zk., 2020ko urtarrilaren 13a, astelehena\nPDF (291 KB - 7 orri.)\n126/2019 EBAZPENA, abenduaren 26koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea Bizkaiko Foru Aldundiarekin sinatutako lankidetza-hitzarmena nahasmendu mental larria duten pertsonen arreta soziosanitariorako.\nArtikulu bakarra.– Euskal Herriko Agintaritzaren Aldizkarian argitaratzea Bizkaiko Foru Aldundiarekin sinatutako lankidetza-hitzarmena nahasmendu mental larria duten pertsonen arreta soziosanitariorako. Honen eranskinean dago jasota testu hori.\nVitoria-Gasteiz, 2019ko abenduaren 26a.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN ABENDUAREN 26KO 126/2019 EBAZPENARENA\nBIZKAIKO FORU ALDUNDIAREN ETA EUSKAL AUTONOMIA ERKIDEGOKO ADMINISTRAZIO OROKORRAREN ARTEKO LANKIDETZA HITZARMENA, NAHASMENDU MENTAL LARRIA DUTEN PERTSONEN ARRETA SOZIOSANITARIORAKO\nBilbao, 2019ko abenduaren 17a.\nAlde batetik, Unai Rementeria Maiz, Bizkaiko Ahaldun Nagusia, Bizkaiko Foru Aldundiaren izenean eta haren ordezkari gisa, Gobernu Kontseiluaren 2019ko urriaren 17ko erabakiaren bidez hitzarmen hau formalizatzeko ahalmena duena, eta\nBestetik, Miren Nekane Murga Eizagaechevarria, Eusko Jaurlaritzako Osasun sailburua, Gobernu Batzordearen 2019ko maiatzaren 14ko erabakiaren bidez egintza honetarako eskumena duena.\nAlderdiek beharrezko gaitasun juridikoa aitortzen diote elkarri hitzarmen hau sinatzeko, eta horren arabera,\nLehenengoa.– Gizarte Zerbitzuen abenduaren 5eko 12/2008 Legeak, 46.1 artikuluan, honela definitzen du arreta soziosanitarioa: osasun-arazo larriak direla-eta, edo eginkizunen arloko mugak direla-eta, eta/edo gizartetik bazterturik geratzeko arriskua dela-eta, pertsona batzuek behar dituzten zainketek osatzen dute arreta soziosanitarioa, osasun-arreta eta gizarte-arreta aldi berean biltzen dituena, koordinatua eta egonkorra, arreta jarraituaren printzipioarekin bat datorrena.\nBigarrena.– Autonomia Erkidegoko Erakunde Erkideen eta bertako Lurralde Historikoetako Foru Organoen arteko harremanei buruzko azaroaren 25eko 27/1983 Legearen 6. eta 7. artikuluek hauxe ezartzen dute: lehenengoei osasun-laguntzarekin zerikusia duten gaien eskumen esklusiboa dagokie; bigarrenei, beren lurraldearen barruan, gizarte-laguntzaren arloko Erakunde Erkideen legedia gauzatzea.\nEuskadiko osasun antolamenduari buruzko 8/1997 Legeak ezarritakoaren arabera, euskal osasun administrazioari dagokio osasun publikoa oro har babestea, prebentzio-neurrien bidez, osasuna sustatzea, banakako osasun-prestazioak ematea eta prestazio horiek emateko baliabide egokiak bermatzea.\nBestalde, gizarte-zerbitzuei buruzko abenduaren 5eko 12/2008 Legearen arabera, gizarte-zerbitzuen euskal sistemaren zerbitzuen zorroei buruzko urriaren 6ko 185/2015 Dekretu bidez garatutakoa, Foru Aldundiei dagokie bigarren mailako arretako gizarte-zerbitzuak ematea. Zerbitzu horiek, bazterkeria, mendekotasun eta babesgabetasun egoeren ondoriozko gizarte-premiak asetzen dituzte.\nHirugarrena.– Arreta soziosanitarioari dagokionez, 12/2008 Legearen 56.3 artikuluak, finantza-lankidetzako formulen artean, arreta soziosanitarioko finantzazioa xede horretarako erabakitzen dituzten hitzarmenen bidez egin daitekeela ezartzen du, administrazio publikoak elkarrekin arituz.\nHalaber, 56. artikuluko 5. atalean ezartzen da euskal administrazio publikoek euren artean eta beste erakunde publikoekin izandako lankidetza besteak beste lankidetza-hitzarmenen bidez gauzatuko dela.\nLaugarrena.– Eusko Jaurlaritzak eta foru erakundeek, sektore eta erakundeen arteko lankidetza-mekanismoak indartu behar direla jakitun izanda, eta aldez aurretik esperientziak daudela aprobetxatuz, erakundeen arten lehen lankidetza-akordioa sinatu zuten 2003ko urtarrilaren 30ean, Eusko Jaurlaritzaren, Arabako, Bizkaiko eta Gipuzkoako Foru Erakundeen eta EUDELen artean, Euskadin arreta soziosanitarioa garatzeko.\nHitzarmen hori bi arrazoirengatik da garrantzitsua: alde batetik, sinatzean, erakundeek gizarte eta osasun beharren arreta koordinatua eman nahi dutela agertzen dutelako; bestetik, gaur egun indarrean dagoen koordinazio-ereduaren ikuspegia finkatzen duelako. Horrela, parte hartutako erakundeen kudeaketa-autonomia errespetatzen da, adostasunak bilatzen laguntzen da eta osaera paritarioa duen antolaketa-egitura bat sortzen da. Horri esker, autonomia mailan, Arreta Soziosanitarioko Euskal Kontseilua eta koordinatzaile soziosanitario bat sortu dira. Bestalde, lurralde mailan, Arreta Soziosanitarioko Lurraldeko Kontseiluak (bat, lurralde historiko bakoitzeko), Kontseilu bakoitzaren barruan sortutako Batzorde Teknikoek lagunduta, eta hiru koordinatzaile.\nBi urte geroago, Arreta Soziosanitarioko Euskal Kontseiluak Euskal Autonomia Erkidegoan Arreta Soziosanitarioa Garatzeko 2005-2008 Plan Estrategikoa onartu zuen. Horren ondoren, esparru agiria egin zuten, EAEn arreta soziosanitarioaren zuzentarauak egiteko, 2011. urtean onartu zuten. Horrek, indarrean dagoen arreta soziosanitarioaren ereduari buruzko balorazioa egiteko premia aldeztu zuen, Arreta Soziosanitarioko Euskal Kontseiluak Arreta Soziosanitariorako 2013-2016 urteetarako Lerro Estrategikoak Euskadin izeneko lerroen bidez definitu zuena.\nAzkenik, Arreta Soziosanitarioko Euskal Kontseiluaren Euskadiko Arreta Soziosanitarioko 2017-2020 Lehentasun Estrategikoak ezarri ziren.\nBosgarrena.– Gizarte Zerbitzuen Legearen 46.2. atalak, arreta soziosanitarioaren esparruan bereziki arta daitezkeen taldeen artean, osasun mentaleko arazoak dituzten pertsonak jasotzen ditu, gaixotasun mental larri eta kronifikatuta duten pertsonak eta droga-mendekotasun arazoak dituzten pertsonak bereziki.\nEuskadiko 2010eko osasun mentaleko estrategiak, erkidegoko eredua erreferentetzat hartzen duena nahasmen mental larria duten pertsonen arretan, gaixo horientzat baliabide soziosanitarioak sortzea gomendatzen du, egonaldi luzeko ospitale psikiatrikotan ez ospitaleratzeko aukera gisa.\nHorrenbestez, goian zehaztutakoarekin bat, bi alderdiek hitzarmen hau sinatzea erabaki dute, eta hitzarmenak honako klausulak izango ditu.\nHitzarmen honen xedea lankidetzan aritzea da, osasun-prestazioa duten gizarte-zerbitzuak garatzeko osasun mentaleko arazoak dituzten pertsonen, eta bereziki gaixotasun mental larri eta kronifikatua duten pertsonen arretaz arduratzen diren gizarte-zerbitzuen sistemako zentroetan, edozein baldintza edo titulu juridikoaren arabera, Bizkaiko Foru Aldundiaren mende badaude, Euskadiko gizarte-zerbitzuei buruzko abenduaren 5eko 12/2008 Legearen 22. artikuluan jasotzen diren zerbitzu eta prestazioen katalogoaren barruan.\nGizarte-zerbitzu horiek Gizarte Zerbitzuen Euskal Sistemako prestazio eta zerbitzuen zorroari buruzko urriaren 5eko 185/2015 Dekretuaren barruan garatuko dira, eta Foru Aldundiei eskumen osagarriak eta osasun-eskumenak emango zaizkie gizarte-zerbitzuak emateko.\nZerbitzu horiek, toki hauetan emango dira:\nEguneko arreta-zentroak, gizarteratzeko zerbitzu bat ematen dutenak, balio anitzekoa, denboran arreta iraunkorra ematen dutenak, erabiltzaileak beraien ohiko ingurunearekin lotuta jarrai dezaten, eta gizarteratzeko ibilbidean laguntza indibidualizatua eskainiz. Horretarako, ikuspegi integrala erabiltzen dute, okupazio, hezkuntza, terapia eta gizarteratze eta laneratze esku-hartzeak eginez.\nEgonaldi luzeko etxebizitzak, gabezia psikosozialak eta gaixotasun mental larri eta kronikoa dituzten pertsonen erkidegoan bizitzeko aukera ematen dutenak. Intentsitate ertaineko hezkuntza-laguntza eta laguntza psikosoziala dute.\nEgonaldi luzeko egoitza-zentroak, egoera kronikoan dauden eta gaixotasun mental larri eta kronikoa duten pertsonentzat. Egonaldi luzeko zerbitzua ematen zaie, gizarteratzeko helburua duena. Esku-hartzearen erritmoa lasaia da.\nOsasun mentaleko arazoak dituzten pertsonak izango dira hartzaileak, gaixotasun mental larri eta kronifikatua dutenak bereziki, Osakidetzak, Euskal Osasun Zerbitzuak egindako gaixotasun mental kroniko edo nahasmendu mental larri eta iraunkorreko diagnostikoa dutenak, edo gaixotasun horrek eragindako mendekotasuna aitortuta dutenak, dagokion foru saileko Balorazio eta Orientazio Zerbitzuak baloratutakoa (gutxienez, I. gradua).\nHala ere, zerbitzu motaren edukia eta egonaldi luzeko etxebizitzen erabiltzaileen profila direla eta, haietara sartzeko eta behar I. graduko gutxieneko balorazioa, baizik eta % 33ko desgaitasuna. Hala ere, eskatzaile guztiek mendekotasuna baloratuta izan beharko dute.\nHitzarmen honetan barne hartzen diren zentroetara sartzeko Bizkaiko Foru Aldundiaren arautegian ezarritakoari jarraituko zaio, gaixotasun mentaleko pertsonentzako egoitza-zerbitzu eta eguneko zentroetara sartzeko sistema orokorra arautzen baitu.\na) Eusko Jaurlaritzako Osasun Sailaren betebeharrak eta erantzukizunak.\n1.– Eusko Jaurlaritzako Osasun Sailari dagokio seigarren klausulan ezarritako kopurua ordaintzeko betebeharra, han adierazitako moduan.\n2.– Osasun-laguntza arrunta emateko, hitzarmenaren aplikazio-esparruan barne hartzen diren gizarte-zerbitzuetan emandakoaz kanpo, egoitza-zentro bakoitzaren erabiltzaileen osasun-txartel indibidual (OTI) guztiak barne hartuko dira, mediku baten erantzukizunpean, betiere antolaketari begira posible bada, eta interesdunak horren aurka ez badira agertzen, askatasunez hautatzeko eskubidea erabiliz.\n3.– Eusko Jaurlaritzako Osasun Sailak osasun-sistema publiko osorako ezarritako jarduera klinikoaren gidak eta protokoloak jarriko ditu Bizkaiko Foru Aldundiaren eskura, zentroetan egiten den osasun arloko laguntza-prestazioan aplika ditzan.\nb) Bizkaiko Foru Aldundiaren betebeharrak eta erantzukizunak.\n1.– Bizkaiko Foru Aldundiak 783 plaza eskainiko dizkie jasotzaileei lehen hizpaketa deskribatutako baliabideetan, honela banatuta: 435, eguneko arretarako zentroetan; 348, egonaldi luzeetarako etxebizitzetan eta egoitzetan.\n2.– Bizkaiko Foru Aldundiari baliabide horiek kudeatzea eta antolatzea dagokio; baita erakunde laguntzaileekin kudeatzea ere.\n3.– Bizkaiko Foru Aldundiak, legez ezarritako prozedura izapidetu aurretik, plaza esleitzeko eta prezio publikoa emateko foru agindua emango du, dagokion foru dekretu arautzailean ezarritako baldintzen arabera.\n4.– Bizkaiko Foru Aldundiak urtero jarduera-memoria bat aurkeztu beharko du, hartzailearen eskura jarritako gizarte-zerbitzuen baliabideen zerrenda jasoko duena. Horrez gain, zazpigarren hizpaketan ezarritako Jarraipen Batzorde Mistoan erabakitzen den beste edozein informazio ere jasoko du.\n5.– Gizarte-zerbitzuen zentroek Gizarte Zerbitzuen Euskal Sistemako prestazio eta zerbitzuen zorroari buruzko urriaren 5eko 185/2015 Dekretuaren II. eta III. eranskinetan ezartzen den zentro bakoitzerako osasun-langileak izango dituzte.\n6.– Edonola ere, zentroetan egiten den osasun arloko laguntza-prestazioak Eusko Jaurlaritzako Osasun Sistemak osasun-sistema publiko osorako ezarritako praktika klinikoaren gida eta protokoloei jarraituko die.\n7.– Bizkaiko Foru Aldundiak zerbitzua ikuskatu, kontrolatu, jarraipena egin eta etengabe ebaluatuko du, haren kalitatea bermatzeko eta aurreikusitako helburuak lortzeko.\n8.– Osasun-laguntza ematen duten gizarte-zerbitzuen zentroek dagokien osasun baimena izango dute, abian jartzeko eta ibiltzeko.\nc) Laguntzeko betebeharra.\nBizkaiko Foru Aldundiak eta Osasun Sailak bi sareetako profesionalen arteko lankidetza eraginkorra eta koordinazio egokia susta dadin lan egingo dute, osasun-esparruan hitzarmenaren aplikazio-eremuan barne hartzen diren erabiltzaileentzat ezartzen diren interes bereziko programa eta jardueretan.\nBosgarrena.– Bizkaiko Lurralde Batzorde Soziosanitarioaren osasun mentaleko azpibatzordea.\nBi administrazioek osasun mentalean aditua den azpibatzorde bat sortzea bultzatuko dute, Bizkaiko Lurralde Batzorde Soziosanitarioaren mendekoa dena, Bizkaiko Foru Aldundiaren urriaren 16ko 133/2018 Foru Dekretuaren 1. eta 4. artikuluen babespean.\nOsasun Sailak zenbateko hauek bideratuko ditu 2019-2022 ekitaldietan hitzarmen honen xedea garatzeko:\nUrtero zenbateko bereko bi ordainketa egingo ditu, maiatzean eta azaroan. Salbuespen modura, 2019ko ekitaldiari dagokion lehen ordainketa hitzarmena formalizatu ondoren egingo da.\nZazpigarrena.– Jarraipen Batzorde Mistoa.\nBatzorde Misto bat sortu da, paritarioa, lankidetza-hitzarmen hau garatzean koordinazio egokia egiteaz eta gauzatzea kontrolatzeaz arduratuko dena.\nBatzorde hau sei pertsonaz osatuta egongo da. Horietatik, hiru, alderdi bakoitzak izendatuko ditu.\nBizkaiko Foru Aldundiaren aldetik, gizarte-zerbitzuen arloan eskumena duen Saileko titularrak egingo ditu izendatzeak.\nEuskal Autonomia Erkidegoko Administrazio Orokorraren aldetik, osasun arloan eskumena duen Saileko titularrak egingo ditu izendatzeak.\nBatzordearen erabakiak alderdien arteko adostasunez hartuko dira.\nBatzordea urtean behin gutxienez bilduko da, eta hauek izango dira bere eginkizun orokorrak:\na) Hitzarmena interpretatzea eta betetzen dela bermatzea, baita egon daitezkeen ez-betetzeen mailakatzea zehazteko irizpideak ezartzea ere.\nb) Bere funtzionamenduaren jarraipena eta ebaluazioa egitea, eta egokitzat jotzen dituzten aldaketa-proposamenak egitea.\nc) Urteko jardueraren txostena eta likidazioa onartzea. Hitzarmena aplikatu eta hurrengo urteko lehen seihilekoan aurkeztu beharko da. Txosten horretan behar besteko informazioa jaso beharko da plaza-kopuruari dagokionez hitzarmenean ezarritako betebeharrak bete direla egiaztatzeko, eta hitzarmena gauzatzeak eragindako gastuen eta sarreren datu zehatzak jasoko dira.\nKideek egoki baderitzote, hitzarmenean barne hartzen diren gizarte edo osasun zerbitzuetako edo beste erakunde batzuetako ordezkariak sartu ahalko dira, kontsulta-eginkizunetarako. Beraz, hitza izango dute, baina botorik ez.\nEdozein alderdik proposatzen badu, batzordea bilduko da, eta, hitzarmen honetan ezarrita ez dagoenerako, Sektore Publikoaren Araubide Juridikoko 40/2015 Legearen arabera arautuko da.\nAlderdi batek betetzen ez baditu hitzarmen honetan jasotako preskripzioak, ez-betetzea dagoela adierazten duen alderdiak modu fede-emailean emango dio horren berri beste alderdiari.\nEz-betetzea Bizkaiko Foru Aldundiari egotzi ahal bazaio edo Aldundiak formulatzen badu salaketa, Aldundiak itzuli egin beharko ditu ez-betetzea gertatzen den ekitaldiari dagozkion kopuru guztiak edo haien zati bat, eta, hala badagokio, galduko da jaso gabe dauden kopuruak kobratzeko eskubidea. Itzulketa partzial bat zehazteko, beharrezkoa da betetzea neurri esanguratsu batean guztizko betetzetik hurbil egotea, eta Aldundiak egiaztatzea jardueraren joera zalantzarik gabe konpromisoak betetzea dela. Zazpigarren klausulan aurreikusten den Batzorde Mistoan errekerimendua egin aurretik aurkeztuko dira ez-betetze posibleak mailakatzeko irizpideak.\nBederatzigarrena.– Hitzarmena aldatzea.\nSinatzen duten alderdiek hitzarmen honen baldintzak alda ditzakete edozein unetan, ados badaude, eranskin bat sinatuz.\nHamargarrena.– Indarraldia eta luzapena.\nHitzarmen hau alde biek sinatutakoan jarriko da indarrean, eta 2019ko urtarrilaren 1etik 2022ko abenduaren 31ra bitartean biek hartutako betebeharrak betetzeko ondorioekin, alde bietako batek, edozeinek, beren-beregi eta modu fidagarrian salatzen ez badu, gutxienez 3 hilabete lehenago. Alde bien adostasunez luzatu ahal izango da, beren-beregi, baina ezin izango da gainditu Sektore Publikoaren Araubide Juridikoaren 40/2015 Legean zehazten den gehieneko iraupena.\nHamaikagarrena.– Iraungitzeko arrazoiak.\nHitzarmen honen iraungitzea, ebazpena, ondorioak eta han berariaz arautzen ez den guztian, sektore publikoarne araubide juridikoari buruzko urriaren 1eko 40/2015 Legearen atariko Tituluaren VI. kapituluan ezarritakoa aplikatuko da.\nHamabigarrena.– Datuen babesa.\nHitzarmen hau betetzearen ondorioz ikusten diren informazioa eta datu pertsonalak pertsona fisikoen babesari buruzko 2016ko apirilaren 27ko Kontseiluaren eta Europako Parlamentuaren 2016/679 Arautegian ezarritakoak babestuko ditu, datu pertsonalen tratamenduari eta datu horien zirkulazio askeari (DPBAO) dagokienez, datu pertsonalen babesari buruzko abenduaren 5eko 3/2018 Lege Organikoan, eta aplikatzekoak diren eskubide digitalen eta gainerako arautegiaren berme gisa. Tratatzen diren datu pertsonalak hitzarmen honen xederako bakarrik erabiliko ditu, eta ez ditu inola ere erabiliko bereak diren beste helburu batzuetarako.\nEta aurretik azaldutako guztiarekin ados egonda, hitzarmen honen bi kopia sinatzen dituzte, goian adierazitako tokian eta egunean.\nBizkaiko ahaldun nagusia,\nEusko Jaurlaritzako Osasun sailburua,


Harritik eratorritako melodiak - Kultura - Berria\nHarritik eratorritako melodiak\nOreka Tx taldeak 'Silex' diskoa aurkeztu du, Kalakan hirukotearen eta Xabier Zeberioren parte hartzearekin. Bideoa: diskoaren aurkezpena.\nElixabet Epelde - Donostia -\n2013ko azaroak 27\n"Duela 28.000 urte harriari kolpeka aritzen ziren gure arbasoak. Soinurik ez zen faltako! Guk ez dugu asko aurreratu, harriari kolpeka jarraitzen baitugu, baina beste helburu batekin", adierazi du txantxetan Mikel Ugarte txalapartariak. Musika sortzeko helburuarekin aritu dira harriari kolpeka, hain justu. Izan ere, disko berria kaleratu du Oreka Tx taldeak, harrizko txalapartatik abiatuz sortu dituzten melodiekin. Silex (Txalaparta) diskoa osatzeko, gainera, Kalakan hirukotearen eta Alosquartet laukoteko Xabier Zeberioren parte hartzea izan dute, beste hainbat lagunekin batera.\nOreka Tx taldearen hirugarren lana da Silex, eta, Harkaitz Martinez de San Vicente txalapartariaren esanetan, taldearen izaera eta soinua ongien islatzen dituena da, aurreko bi lanak —Quercus Endorphina eta Nomadak Tx— proiektu zabalagoetara lotuta baitzeuden. "Azken urteetan, musikaren lanketaren bitartez, lortu dugu nolabait Oreka Tx-ren soinu hori, gurea propioa sentitzen duguna, eta hori jasotzen du disko honek".\nEsperimentazioaren bidetik dator disko hau ere. Taldeko kideek azaldu dutenez, material askorekin lan egin dute orain arte: egurra, toberak, eta baita harria ere. Harriak afinatzen hasi, eta 27 harri dituen litofono erraldoi bat sortu dute oraingo honetan. Taldekideen esanetan, melodiak lantzen jarraitzeko aukera eman die instrumentu berriak. «Lanean hasi ginenean menderatzen ez genuen tresna berri baten aurrean ginela sentitu genuen, baina sei hilabeteko prozesu baten ondoren, lortu dugu tamaina hartzea txalaparta honi ere, eta horrek musika konposatzeko aukerak ugaritu dizkigu», esan du Ugartek.\nBerrikuntza gehiago ere baditu Silex lanak; izan ere, makilen ordez kanaberak erabiltzen hasi dira, eta horiek ere afinatu egin dituztela kontatu dute bi txalapartariek. "Harriaren eta kanaberaren artean soinu berri bat sortu dugu, oso bitxia eta Oreka Tx-en soinu propio bilakatu dena".\nMartinez de San Vicente eta Ugarte txalapartariek ez ezik, Mixel Ducau, Iñigo Egia eta Juan Jose Otxandorena musikariek osatzen dute Oreka Tx. Eta beste hainbat lagunek ere hartu dute parte Silex diskoan. Besteak beste, Alosquartet laukoteko Xabier Zeberiok lan egin du diskoan, baita Kalakan hirukotea osatzen duten Thierry Biskarik, Xan Errotabeherek eta Jamixel Bereauk ere. Bereauk esan duenez, plazera eta ohorea da Oreka Tx-rekin lanean aritzea; izan ere, talde horretakoak izan ziren Kalakan proiektuan sinistu zuten lehenetarikoak.\nDiskoko abestiak Jon Maiaren, Uxue Alberdiren, Ernest Alkhateren eta Luis Mari Mujikaren hitzekin osatu dituzte. Abesti guztiek orekaren, indarraren eta erronkaren kontzeptuak lantzen dituztela azaldu dute taldekideek, horiexek baitira disko honekin jorratu nahi izan dituzten gaiak.\nBestalde, abenduaren 11n Herritmo ikuskizuna estreinatzekoak dira, Bilboko Arriaga antzokian, eta jakinarazi dute ikuskizun horretako abesti gehienak batzen dituela Silex diskoak. Oreka Tx-k musika jarriko dio ikuskizun horri; Kalakan-ek, berriz, kantua, eta Kukai konpainiak dantzaz jantziko du.\nElixabet Epelde - Donostia


2010 / 2011 katalogoa by AZK - issuu\nZURETZAT PROPIO EGINDAKO ESKAINTZA AKADEMIKOA\nMONDRAGON UNIBERTSITATEA eskaintza akademikoa\n1. Aurretik goaz bertatik bertara, munduari begira Berritzailea izatea jarrera bat da: gizarteari etengabe begira egon eta bere beharrei erantzutea. MONDRAGON UNIBERTSITATEAk gizartearen zerbitzura lan egiten du, eta bertan gertatzen diren aldaketak antzemateko gaitasun berezia dauka. Hau dela eta, bere zereginetako bat gizartearen eskakizunei aurre hartzea eta soluzioak ematea da. Honen adibide, Goi Mailako Hezkuntzako Esparru Europarrera egokitzen lehenak izan ginen.\nHAZTEN DOAN UNIBERTSITATE BERRITZAILEA Berrikuntza eta ikerketa proiektuak gauzatu eta bultzatzen ditugu ondoko hiru eremu hauetan: Teknologia, Enpresa Kudeaketa eta Hezkuntza eta Gizarte Zientziak. Azken urte hauetan, gainera, azpiegitura berrien aldeko apustu garrantzitsua egin dugu: O単atin eta Arrasaten eraikin berriak estreinatuko ditugu ikasturte honetan. Hurrengoan Donostian, Aretxabaletan eta Bidasoan. Halaber, Garaia Berrikuntza Gunean zein Goierriko Berrikuntza Gunean parte hartze zuzena dugu, eta gure campusetako bi bertan daude kokatuta.\nEUROPAKO SISTEMARA EGOKITZEN LEHENAK Lau urteko ibilbide baten ondoren, ia titulazio eta ikasgai guztiak Europako Sistemara egokituta ditugu. Europan zehar mugagabe ibiltzeko ahalbideratuko dion ikasketen jasotzaile eta partaide aktiboa da gure ikaslea.\nGIZARTEARI BEGIRA Enpresa, erakunde nahiz orokorrean gizartearen behar eta eskakizunetarako egokitutako hezkuntza eta ikerketa proiektu berriak bultzatzen ditugu. Horra hor, Lidergoa eta Ekintzailetasunari buruzko estatuko lehen gradua, Basque Culinary Center, surfari buruzko graduondoko ikasketak, Ekiten Programa, kotxe elektrikoari buruzko egitasmoa eta abar luze bat.\n2. Ikasten ikasiz elkarlanean ekin eta eragin Gure hezkuntza ereduaren oinarrian talde lana, erabakiak hartzea, proiektuen lidergoa, komunikatzen eta negoziatzen jakitea bezalako gaitasunak funtsezkoak dira; ikasleak ikasten ikas dezan nahi dugu, eta bere burua garatzen jarraitzeko trebetasun propioak lan ditzan.\nTALDE LANA Gure balioak eta izaerarekin bat datorren hezkuntza eredu propioa dugu bitarteko baita helburu ere. Eredu honetan, talde lana oinarrizkoa da. Modu honetan ikasleak unibertsitatetik lan mundura salto egiten duenean proiektuak aurrera ateratzeko jarrera proaktiboa bereganatzen du. EKINTZAILETASUNA EKITEN programa eta beste ekimen batzuen bitartez, ekintzailetasunaren kultura bultzatzen dugu. Gainera, enpresa eta erakunde berriak sortzeko baliabideak jartzen ditugu ikaslearen zerbitzura. IKASLEAREN AUTONOMIA Ikaslea erabakiak hartzeko eta bere bidea egiteko garrantzian sinesten dugu. TEKNOLOGIA BERRIETARA EGOKITUA Mondragon Unibertsitateak teknologia berrien aldeko apustu zintzoa egin du. Ikasleek zein irakasleek 2.0 Webgunean parte hartzen dute.\n3. Enpresa eta lan mundutik gertu ikasketa eta lan proiektu errealak MONDRAGON UNIBERTSITATEAk enpresa eta erakundeekin eguneroko harreman estu eta zuzena mantentzen du, MONDRAGON Korporazioa osatzen duten 230 enpresa eta erakunderekin (guztira 70.000 langile ), eta hainbat sektoreko enpresa eta erakunde askorekin sinatuta ditugun hitzamenei esker.\nPRAKTIKOA Enpresa eta erekundeekiko harreman estua aukera ematen die ikasleei unibertsitateko ikasketetan zehar lan-munduari buruzko ezagutza praktikoak eta errealak bereganatu ditzaten. Honetaz gain, gizartea eta merkatuaren errealitatean oinarritutako benetazko ikasketa proiektuak. lantzen ditu. NAZIOARTEKOTASUNA Atzerriko hizkuntzak ikastea, Ikas-bidaiak, eta Erasmus zein Leonardo Bekak sustatzen ditugu; eta mundu zabaleko 150en bat unibertsitaterekin hitzarmenak ditugu. Gure ikaslea munduko merkatu globalak eskatzen dizkion erronkei heltzeko prest dago. IKASKETAK ETA LANA TXANDAKATU Ikasleei egun erdiz lan egiteko aukera ere eskaintzen zaie, ikasletak eta lana txandakatzeko.\nALEMANIA Universität Duisburg-Essen Univeresität Stuttgart Aachen Universitat Esselingen Universitat AnsBach Fachhohcshule Fachhcshule Wiesbaden ARGENTINA Tecnológica Nacional de Argentina BELGIKA Université de Liége Université de Mons-Hainaut Katholieke Univeritéit Leuven Katholieke Hogeschool Limburg Hogeschool West-Vlaanderen BRASIL Universidade Federal de Pernambuco Universidade Federal de Mato Grosso Universidade de Sao Paulo – Riberao Prieto Universidade Estadual de Feira de Santana (Bahía) BRITAINIA HANDIA Edinburgh University UCE – University of Central England University of the West of England, Bristol Manchester Metropolitan University\nNapier University Cass Business School Saint Mary’s University College Sheffiel University DINAMARKA Aalborg University CVU Midt-Vest ESTONIA Tallinna Ülikool ESLOVAKIA Slovak University of Technology FRANTZIA Ecole Nationale Supérieure d’Arts et Métiers (ENSAM) Université Paul Sabatier de Toulouse INSA de Toulouse Université Bordeaux 1 Ecole de Design Nantes Ecole Centrale de Nantes Institut National Polytechnique de Toulouse (ENSEEIHT) ENSEIRB Bordeaux INPG Grenoble Universidad de Maine Université Jean Moulin, Lyon III Université Victor Segales Bordeaux II Institut Universitaire de Technologia, Universtiés des Pays de l’Adour, Bayonne Ecole d’Ingerneurs, ESTIA Chambre de commerce et d’Industrie de Bayone Pays Basque Chambre de Metiers Pyrennées Atlantiques INSA: Institut Nacional des Sciences Apliques Ecole Nationale Superieure D´Electronique (Bordeaux) FINLANDIA Turku University of Applied Sciences\nHOLANDA De Haagse Hogeschool Hanzehogeschool Groningen Fontys Lerarenopleiding Sittard Christelijke Hogeschool Windesheim Hogeschool Rótterdam ITALIA Politécnico di Torino Politécnico di Milano Universitá di Bolognia - Alma Mater Studiorum I Bologna IRLANDA Cork Saint Patrick´s College Saint Mary’s University College Dublin city university Athlone Institute of technology KOLONBIA Minuto de Dios Universidad de Antioquía Fundación Educativa ESUMER, Medellín KUBA Pinar del Río Instituto Superior Politécnico José Antonio Echeverría (CUJAE), La Habana IDICT, Instituto de Información Científica y Tecnológica MEXIKO Monterrey- Queretaro Autónoma de Yucatán -UADY Universidad Autónoma Universidad Autónoma de Yucatán -UADY (Mérida) NORVEGIA Oslo University College Hogskolen i Oslo SUDRAFRIKA University of the witwathersrand SUEDIA Chalmers Tekniska Högskola Kungliga Tekniska högskolan SUITZA Ecole Polytechnique Federale de Lausanne POLONIA Wroclaw University of Technology Wroclaw University of Economics University Technology and Life Sciences Bydgosz Warsaw university of technology USA Universidad San Diego South Carolina University TXEKIAR ERREPUBLIKA Brno University of Technology Mendel University of agriculture and forestry Brno TURKIA Mustafa Kemal Universitesi-Hatay TXILE Universidad de Magallanes Universidad técnica Federico Santa María TXINA Jiangsu University\n4. Bizi unibertsitatea! sentitu, mugitu, murgildu Unibertsitate garaian ikasketek bezainbesteko garrantzia daukate bizitako esperientziek. Elkarlana, parte hartzea, sormena, ardura, elkartasuna edota ekintzailetasuna ez dira ikasketa prozesuari soilik atxikitzen direnak, unibertsitatea eta ikasleak, hainbat arlotan aberasten dira gaitasun hauetaz. Aukera zabala daukagu gurean kirolaz, kulturaz, eta oro har aisialdiaz gozatzeko. Esan bezala, sentitu, mugitu eta murgildu.\nAISIALDIA, KIROLA Gure campusetan instalazio eta programa egokiak daude aisialdi, kirola eta kulturako ekintzak garatzeko hainbat arlotan. Ikasleen jaiek, alde ludikoa eta ikasitakoaren aplikabilitatea elkartzen duten lehiaketek eta ekintzailetasuna sustatzeko programek leku garrantzitsua dute MONDRAGON UNIBERTSITATEAn. Entitate bezala, MUk arlo ezberdinetako ekintza kultural, kirol edo elkartasunekoak bultzatu eta laguntzen ditu, patrozinioen bidez.\nPARTE HARTZEA MONDRAGON UNIBERTSITATEAk bere izaera kooperatibistari helduz, erakundearen barne antolakuntzako partaide izateko aukera ematen dio ikasleari ordezkaritza lanetan, erabakiak hartzeko garaian, baliabideen erabileran, komunikazio sortzailea gisa, eta abar.\nMONDRAGON UNIBERTSITATEAk 2011-2012 ikasturtearen eskaintza akademiko zabala aurkezten dizu, gune hauetan emateko: Goi Eskola Politeknikoa\nEnpresa Zientzien Fakultatea\nARRASATEKO CAMPUSA Loramendi, 4 20500 ARRASATE, Gipuzkoa tel. 943 73 96 32 - fax 943 79 15 36 jgantxegi@eps.mondragon.edu\nOÑATIKO CAMPUSA Larraña, 16 20560 OÑATI, Gipuzkoa tel. 943 71 80 09 - fax 943 71 81 62 eteo@eteo.mondragon.edu\nGOIERRIKO CAMPUSA Granja auzoa, z/g 20240 ORDIZIA, Gipuzkoa tel. 943 88 00 62 - fax 943 88 83 51 bulegoa@goierrieskola.org\nBIDASOAKO CAMPUSA Palacio Ducourau. Hendaia, 8 20301 IRUN, Gipuzkoa tel. 943 63 91 29 - fax 943 66 70 22 bidasoa@bidasoa.eteo.mondragon.edu\nHumanitate eta Hezkuntza Zientzien Fakultatea ESKORIATZAKO CAMPUSA Dorleta, z/g 20540 ESKORIATZA, Gipuzkoa tel. 943 71 41 57 - fax 943 71 40 32 sarrera@huhezi.mondragon.edu\n2010 / 2011 katalogoa


Mugimendu feminista: "Onartezina da Elizak emakumeen bizitzan sartu nahi izatea" | Gizartea | Berria\nMugimendu feminista: "Onartezina da Elizak emakumeen bizitzan sartu nahi izatea"\nDonostiako gotzainak adierazi du Martxoaren 8ko greba "deabruak" bultzatutakoa dela. Jaurlaritzak, Markel Olano Gipuzkoako ahaldun nagusiak eta Eneko Goia Donostiako alkateak esan dute adierazpen horiek "tokiz kanpo" daudela.\nJose Igancio Munilla, Donostiako gotzaina. / Gorka Rubio/Argazki Press\nBi feminismo mota bereizi ditu Jose Ignacio Munilla Donostiako gotzainak, "femeninoa" bata, "legearen eta justiziaren aurrean gizon eta emakumeen arteko berdintasuna" bilatzen duena, eta "muturrekoa edo generoari lotua" bestea, bi sexuen arteko "erabateko berdintasuna" bultzatzen duena. Lehena ontzat ematen du Munillak; ez, ordea, bigarrena: "Deabruak gol bat sartu dio kausa feministari, barrutik sartu ere".\nFeminismoak "emakumeak hara-kiria egitera" bultzatzen dituela salatu, eta abortoa, lesbianismoa eta bisexualitatea defendatzen dituela gaitzetsi du: "Muturreko edo generoari lotutako feminismoak biktima bilakatzen du emakumea eta kausa femeninoa. Abortua emakumeen aurkako genozidioa bilakatu da, Txinan eta antzeko herrialdeetan emakumeak jaio ez daitezen erabiltzen dutelako".\nMunillak aitortu du badela "oinarrizko arazo bat", emakumeen aurkako indarkeria ikuspegi matxista batetik sortzen dena, eta "gizonek edo gizon batzuek euren boterea baliatuta emakumeen aurkako bekatu bilakatzen dutena". Baina, aldi berean, nabarmendu du "akatsa" dela sexu baten eta bestearen kausak bereiztea edo "aurrez aurre jartzea":\nEs un error hacer de la "causa" de la mujer y del hombre, dos causas separadas; e incluso, enfrentadas.\nSexto Continente: https://t.co/iXPfM2BRuc pic.twitter.com/CHwjSkbTTN\n— Jose Ignacio Munilla (@ObispoMunilla) 2018(e)ko martxoak 5\nEuskal Herriko mugimendu feministak gaitzetsi egin ditu gotzainak Radio Maria irratian esandakoak. "Onartezina da Eliza emakumeen bizitzan, osasunean eta gorputzean sartu nahi izatea". Martxoaren 8ko grebari buruz mintzatzeko egin duten prentsaurrekoan, mugimenduko bozeramaileek salatu dute Eliza "sistema heteropatriarkalaren parte" dela eta "etengabe" esaten diela emakumeei zer egin behar duten.\nAnabel Sanz mugimendu feministako kideetako batek adierazi du Munillaren hitzak "adar jotzerako motibo" liratekeela, Elizak duen boterearengatik ez balitz.\nMugimendu feminista ez ezik, hainbat erakunde ere haserretu ditu Munillaren hitzek. Hark esandakoak "ulertezinak eta desegokiak" direla esan du Josu Erkoreka bozeramaileak. Gaineratu du ez duela uste gotzainaren hitzak "kristau komunitateak pentsatzen duenarekin" bat datozenik.\nGipuzkoako ahaldun nagusi Markel Olanoren iritzian ere Munillaren adierazpenak "ez datoz bat gehiengoaren ikuspuntuarekin". Eneko Goia Donostiako alkateak gogorrago kritikatu ditu gotzainaren hitzak. "Beste mundu batean bizi dela iruditzen zait", adierazi du. Goiaren arabera, "erabat anakronikoak" dira Munillaren esanak, eta "tokiz kanpo" daude\nGipuzkoako PSEko idazkari nagusi Eneko Andueza ere Munillak esandakoen kontra agertu da. "Errealitatetik urrun" egotea leporatu dio. "Ahal balu, sutara bidaliko lituzke feministak". Bide batez, salatu du gotzainak gutxietsi egiten dituela emakumeek dituzten arazoak.\nDonostiako gotzainaren adierazpenek erantzun zabala izan dute sare sozialetan ere:\nHemen, greba prestatzen\n— karmen zabaleta ðÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂÂ (@kazabaleta) 2018(e)ko martxoak 6\nBart ikusi dut, eta gero Munillaren adierazpenak entzun nituen. Eta pentsatu nuen Munilla ez ote den Errementaria-ko pertsonaia bat.\n— Goizalde Landabaso E (@GoizaldeL) 2018(e)ko martxoak 6\nApaizak beti arzalpenak ematen. Eta Munilla jefe horretan ere.\nHau guztia esan badu, ondo gabiltzan seinale!\nAhal balu, erre egingo gintuzke, deabrua daramagulako barruan! https://t.co/7tMie9P8L0\n— leire narbaiza arizmendi (@txargain) 2018(e)ko martxoak 6


Felipe V - Auñamendi Eusko Entziklopedia\nEspainiako lehendabiziko errege Borboia (1700-1746) eta Anjouko Dukea.\nVersallesen jaio zen 1683. urtean eta Madrilen hil zen 1746an. Gurasoak Luis Frantziakoa, "Dofin Handia" gisa ezaguna izan zen Frantziako printzea eta Maria Ana Cristina Bavierakoa izan zituen. Luis XIV. Frantziakoaren eta Maria Teresa Austriakoa, Espainiako errege Carlos II.aren arrebaren biloba zen.\nErrege hau bi aldiz ezkondu zen. 1701. urtean lehendabiziko aldiz ezkondu zen Maria Luisa Saboyakoarekin eta lau seme izan zituzten; Luis, Felipe, Felipe Pedro eta Fernando. 1714. urtean Maria Luisa hildakoan berriro ezkondu egin zen Isabel Farnesiokoarekin, eta harekin zazpi seme-alaba izan zituen. Bigarren ezkontza honetako seme-alaben artean dago etorkizunean errege izango zen Carlos III.\nFelipe Espainiako errege izan zen 1700eko azarotik 1724ko urtarrilera arte; orduan bere seme Luisengan abdikatu zuen. Bere semea urte horretako abuztuan hil ostean, Felipek erresumako gobernua bere eskuetan hartu zuen berriro, 1746an hil zen arte. Bere erregealdiak iraun bitartean politika erreformista egin zuen, erresumaren zentralizazio administratibo eta politikora bideratutako Frantziako eredu absolutista monarkikoari jarraiki. Bere erregealdiko azken urteetan pairatzen zuen buruko gaixotasuna larriagotuz joan zen, gobernatzeko ezgaituta geratu zen arte; hildakoan bere seme Fernando VI.ak hartu zuen tronua.\nEuskal Herrira heltzea


Editorea – 24 orrialdea – Euskal Herriko Gay-Les Askapen Mugimendua\n28 azaroa, 2015 in Berria, Bizkaia, Euskal Herria, GARA, GIB HIES, Politika /by Editorea\nEhunka lagunek manifestazioa egin dute Ondarroan, larriki gaixo dagoen Ibon Iparragirre presoaren «berehalako askatasuna» exijitu eta hiesaren «erabilera politikoa» salatzeko. parra Galdu Baik plataformak eta Kitzikan mugimenduak deituta, ehunka lagun bildu dira Ondarroan, Ibon Iparragirreren «berehalako eta baldintzarik gabeko askatasuna» exijitzeko. Gogoratu dutenez, Iparragirrek gaixotasun kroniko, sendaezin eta endekapenezkoa dauka. «Epaileak berak, Iboni 1-5 urteko […]\n28 azaroa, 2015 in Kategoria barik @eu /by Editorea\nHedoi Etxarte Egia da, German Esparza liburu saltzaileak esan duen bezala «gatazka bat ezin da aztertu soilik gatazkatik onurak aterako dituztenak zeintzuk diren ondorioztatuz». Beraz, ezetz esan diezaiogun cui prodest scelus, is fecit klasikoari. Ze horrek esan nahiko luke François Hollandek antolatu zituela frantsesek Parisen azaroak 13an egindako atentatuak, adibidez. Eta, halere, egin beharreko ariketa […]\n26 azaroa, 2015 in Askatasun sexuala, EHGAM Berri, Erasoak, Euskal Herria, HOMOFOBIA, Nafarroa /by Editorea\n26 azaroa, 2015 in BERRIA, Elkarrizketa, Erlijioa, Euskal Herria, Kultura, Nafarroa, Pederastia /by Editorea\nKirioak dantzan jarri dizkie Azkonak katoliko hertsiei ‘Amen’ artelanarekin. Umorez hartu du «erreakzio neurrigabea», baina min eman dio protestek erakusketaren mezua urardotu izanak. Euria ari du Serapio Esparza plazan. Dozena bat pertsona daude erorien monumentuaren aitzinean, zain, aretoa noiz irekiko. Aitzinean, lau udaltzain, eraikina zaintzen. 18:00etan, aretoa zabaldu dute, eta Abel Azkonaren (Madril, 1988) Desenterrados […]\n25 azaroa, 2015 in ARGIA, Artikulua, Euskal Herria, Prostituzioa /by Editorea\nMikel Garcia Idiakez Lau emakume prostitutari egindako elkarrizketak eztabaida ugari eragin ostean, gizon prostitutu batelkarrizketatu du Hibai Arbide Aza kazetariak. Hona hainbat pasarte euskaratuta. Paralel prostitutuak txapero gisa identifikatzen du bere burua, gizonekin baino ez ditu harreman sexualak eta bere hitzetan, “gizonen prostituzioa botere posizio askoz handiagotik egiten da, emakumeenarekin alderatuta, eta hori rol banaketagatik […]\n25 azaroa, 2015 in BERRIA, Erlijioa, Euskal Herria, Iritzia, Kultura, Nafarroa, Pederastia /by Editorea\nIñaki Petxarroman Abel Azkona artistaren aurka salaketa jarri du Espainiako Abokatu Kristauen Elkarteak, «profanazioagatik». Artistak pederastia hitza ostia sakratuekin idatzi izanak «sinestun kristauen sentikortasuna» mintzen duela uste dute. Estimatzekoa litzateke sentsibilitate bera azaldu bazuten aurreko asteburuan Espainiako eta Nafarroako hainbat elizatan Francisco Franco diktadore faxista omentzeko egindako mezen harira, esate baterako, «terrorismoaren gorazarreagatik» salaketak jarriz. […]\n25 azaroa, 2015 in Erlijioa, Euskal Herria, Iritzia, Kultura, Nafarroa, Pederastia /by Editorea\nAnjel Erro Azkenaldian bi aldiz gertatu zait. Berez desegoki edo neurri batean kritikagarriak iruditu zaizkidan bi konturen aurrean isilik egotea erabaki dut, jendearen erantzun gehiegizkoak harri eta zur utzi ondoren (erreakzioak berak itxi du, niri dagokidanez, eztabaida, arrazoia beste aldera makurraraziz). Espazioagatik, haietako azkena baino ez dut aipatuko. Abel Azconaren obra batek piztu duen haserreak […]\n25 azaroa, 2015 in Artikulua, BERRIA, Erlijioa, Euskal Herria, Kultura, Nafarroa, Pederastia /by Editorea\nUdalarekin ados jarri da Azkona, eta ‘Amen’ lana ez dute kenduko. Protestak ugaritu egin dira Alde eta kontra. Babesa eta salaketa. Bi muturretako erreakzioak sortzen jarraitzen du Abel Azkonaren lanak Iruñean. Serapio Esparza plazako aretoan duenDesenterrados erakusketako lanetako bat da eztabaidaren iturria. Ostia sagaratuekin Pederastia hitza idatzita daramaAmen izeneko lanak, eta tirabira bizia piztu du […]\n25 azaroa, 2015 in ARGIA, Artikulua, Erlijioa, Euskal Herria, Kultura, Nafarroa, Pederastia /by Editorea\nIruñeko Udalak artistarekin adostu du erakusketa irekita mantentzea baina desagertutako obra berrezarri gabe. Azaroaren 20tik Iruñeko “Erorien Monumentuan” ikusgai dago Abel Azcona artista nafarrarenDesenterrados bilduma, oroimen historikoaren inguruan. Bertako obra batek baina sektore ultra-katolikoen erreakzioa ekarri du. Hainbat argazkitan ikus zitekeen Azcona ogi pusketa edo ostiekin “Pederastia” hitza idazten. Sexu abusuen eta pederastiaren itzala Eliza […]\n24 azaroa, 2015 in BERRIA, Euskal Herria, Iritzia, Prostituzioa /by Editorea


Genero-ikuspegia duen zerga-politikari buruzko jardunaldia - Concierto Económico Vasco | Ad Concordiam\n/Genero-ikuspegia duen zerga-politikari buruzko jardunaldia\nEuskadiko Zerga Koordinaziorako Organoak jardunaldi bat antolatu du, "Zerga-politika genero-ikuspegiaren ikuspegitik" izenburupean, zerga-politikak hobetzeko genero-ikuspegia txertatuz, eta ehun pertsona baino gehiago bertaratu dira.\nOgasuneko sailburuordeak gogorarazi duenez, Ekonomia Ituna bezalako zerga-sistema propio eta berezia izateak, 141 urte bete dituenak eta ahalmen arauemailea duenak, erantzukizun erantsia ematen du zerga-politiken diseinuan. "Fiskalitatea ez da neutrala eta Euskadin gaitasuna dugu bere gainean jarduteko. Zerga-politikek pertsonak lan-merkatuan sartzeko, familia eta lana bateragarri egiteko eta abarrerako balio behar dute ".\nNahiz eta aurrerapauso asko eman diren genero-ikuspegia duten aurrekontuak ezartzeari eta datu fiskalak sexuaren arabera banatzeari dagokionez, bai eta generoaren araberako eraginari buruzko txostenetan ere, oraindik ere lan handia dago egiteko eta, beraz, genero-alderdien ikerketa sustatzen jarraitu beharko da fiskalitatean eta informazio bereizi egokia lortzen.\nBeste alde batetik, Izaskun Landaida, Emakundeko zuzendariak, adierazi duenez, "politika fiskala funtsezko tresna da eredu sozial eta ekonomiko iraunkor eta justuagorantz aurrera egiteko", eta kontuan hartu behar da ekonomia eta bizi garen sistema ekonomikoa ez direla neutroak generoari dagokionez eta, beraz, beharrezkoa dela erabaki bakoitzean genero-ikuspegia txertatzea.


Hurrengo asteburua ere ekintzaz gainezka datorkigu | El Diario Vasco\nOiartzunHurrengo asteburua ere ekintzaz gainezka datorkigu\nHurrengo asteburua ere ekintzaz gainezka datorkigu\nBASTEROBERRI OIARTZUN. Sábado, 14 octubre 2017, 00:44\nAsteburu honetan oiartzuarrek ez badute nahikoa festa izan hurrengoan ez da ekintzarik faltako. Datorren asteburuan, ostiraletik hasi eta igandera bitarte ekintza mordoa izango ditugu herrian. Ostiralean, hilak 20, batetik Konpromisotik ad/ritzera ekimena izango da. Eta bestetik, Pagoa Kafe antzokian kontzertuak. Konpromisotik ad/ritzera ekimenak argazki erraldoia egin nahi du Oiartzungo plazan 19:00etan. Ahal duenak kamiseta horia, berdea, laranja eramateko deia egin dute. Pagoa Kafe Antzokian, berriz, Willis Drummond, Inoren ero ni eta Kokein taldeak izango dira ikusgai. Sarrerak aurrez 12 eurotan eta egunean bertan 14 eurotan izango dira ohiko salmenta guneetan.\nLarunbatean, hilak 21, Girizia Mendizale Taldekoak irteera antolatu dute. Arratsaldeko 15:30ean abiatuko dira Haurtzaro Ikastolako aparkalekutik autobusez. Guillué herriko La Bardana hotelean pasako dute gaua. Igande goizean abiatuko dira mendi buelta egitera, Guilluétik Artosillara. 5 ordu eta erdiko buelta izango da atsedenak kontatuta. Ibilaldiaren kostua 70 eurokoa izango da. Izen emateko Amazkar Tabernan, Garmendi Txokolategian eta www.girizia.org webgunean.\nIgandean, berriz, Haurtzaro Ikastolak Haur Hezkuntzako eremu berriaren inaugurazio ekitaldi ofiziala egingo du. Horrez gain, arratsaldean, Azkue memoriala izango da Done Eztebe elizan arratsaldeko 17:30ean.\nAmerikako hizkuntza indigenei buruzko dokumentala ikusgai Oiartzungo garagardo azoka gaur bukatuko da


Irekia Eusko Jaurlaritza - Gobierno Vasco :: EHAA xedapena 201802388\nHurrenkenaren zenbakia: 201802388\nUrriaren 14ko 226/1997 Dekretuaren bidez onetsi ziren karrerako funtzionarioei eta langile lan-kontratudunei gordetako lanpostuen zerrendak. Dekretu hori zenbaitetan aldatu izan da.\nHorren ondorioz, Gobernantza Publiko eta Autogobernuko sailburuaren proposamenez, eta Gobernu Kontseiluak 2018ko apirilaren 24an egindako bilkuran proposamena aztertu eta onartu ondoren, honako hau\nLehenengo artikulua.– Onartzea funtzionarioentzat gordetako lanpostuen zerrendetan egindako aldaketak; zerrenda horiek dekretu honen I. eranskinean daude, eta urriaren 14ko 226/1997 Dekretua aldatzen duen ekainaren 26ko 105/2007 Dekretuaren bidez onartu ziren.\nBigarren artikulua.– Onartzea langile lan-kontratudunentzat gordetako lanpostuen zerrendetan egindako aldaketak. Zerrenda horiek dekretu honen II. eranskinean daude, eta urriaren 14ko 226/1997 Dekretuaren bidez onartu ziren.\nHirugarren artikulua.– Onartzea zenbait zentro organikotako langile lan-kontratudunentzat gordetako lanpostuen zerrendetan egindako aldaketak. Zerrenda horiek dekretu honen III. eranskinean agertzen dira, eta urriaren 14ko 226/1997 Dekretuaren bidez onartu ziren.\nVitoria-Gasteizen, 2018ko apirilaren 24an.\n54/2018 DEKRETUA, apirilaren 17koa, Euskal Autonomia Erkidegoko Administrazioaren sailetako eta erakunde autonomoetako lanpostuen zerrendak onartzen dituen Dekretua aldatzeko dena.


2018-06-29 Idazlea: AzkoitiaBai AzkoitiaBai Iruzkina idatzi\nBadirudi LGTBI+ pertsonek jasaten dituzten diskriminazio guztiak Azkoitia Bai herri plataformari ez zaizkigula batere axola, 2018-06-27ko udal bilkuran beste alderdi denak mozioaren alde bozkatu zutelako eta gu aldiz abstenitu. Ez gara abstenitu herriko gai zehatz bat ez delako soilik, udal bilkuran arrazoi gehiago ere eman genituen (Azkoitia Bai).\nHorrelako mozioetan beti abstenitu izan gara, Gure Esku Dago, euskara, emakumeen aurkako diskriminazioa,… eta ez pentsa, gutxienez besteen adina axola zaizkigu gai hauek, baina gure taldea ez duzue aurkituko, urtea behin, beste ezer egin gabe, mozio bat irakurtzen.\nBatzutan kontrako jarrera erabiltzea ere pentsatu izan dugu, mozioak japoniarrak greba egiten duten erara erabili, hau da, egunero/astero mozio bat prestatu eta hilero udal bilkuran denak irakurri, emakumearen eguna, arraza diskriminazioarena, uraren eguna, prentsa askatasunaren aldekoa, errefuxiatuena, giza eskubideena, emakumeenganako tratu txarrak gaitzesteko nazioarteko eguna,…Horrela egingo bagenu Azkoitia Bai herri plataforma izango litzateke talde konprometituena?\nAtalak: Uncategorized Etiketak: LGTBI+, mozioa, prest


Titirijaik sortutako erakusketa bat Seulen jarriko dute ikusgai\nIgandea, 2010(e)ko urria(r)en 03-(e)an 09:18etan\nAtzerriko Kultura Ekintzarako Elkarte Estatalak, Tolosako Ekinbide Etxeak eta Arts Museum of the National Theater of Korea museoak antolatu dute erakusketa\nUrriaren 5ean inauguratu zuten, eta Tolosako Titirijai Nazioarteko Txotxongilo Jaialdiak sortutako “Iberiar txotxongiloaren leihoa” hartzen du bere baitan. Hala, Iberiar Penintsulako txotxongiloen ikusmira zabala eskaintzen du, hasi XVIII. mendetik eta gaur egunera arte.\nAtzerriko Kultura Ekintzarako Elkarte Estatalak (SEACEX), Tolosako Ekinbide Etxeak (CIT) eta Arts Museum of the National Theater of Korea museoak Espainiako eta Koreako txotxongiloen mundua izenburuko erakusketa antolatu dute Seulen, eta 2011ko urtarrilaren 9ra arte izango da hura bisitatzeko aukera.\nIbilbidearen abiapuntua Alcoiko “Betlem de Tirisiti” antzerkiaren emanaldi sinboliko bat da. Jaiotza hori Europako antzerki erlijioso tipikoen tradizioan kokatuta dago; gaur egun, oraindik badira tradizio horren beste hainbat adibide Europan, hala nola Poloniako “sopzka”; Ukrainako “batelyka”; eta Bielorrusiako “vertep”


Pamplona Negra jaialdia maiatzera atzeratu dute - Kulturklik Profesional\nPamplona Negra jaialdia maiatzera atzeratu dute\nGaia Ikus-entzunezkoa, Literatura\nZinema eta literatura beltzari eskainitako Pamplona Negra jaialdiaren zazpigarren edizioa urtarriletik maiatzera atzeratu dute antolatzaileek osasun krisiaren eraginez. Aurrekari gisa, dena den, 50eko hamarkadako hiru film beltz britainiar eskainiko dituzte hilaren 13an, 14an eta 15ean, festibalak behar zuen astean.\nMaiatzaren 24tik 29ra egingo dute aurten Pamplona Negra zinema eta literatura beltzari eskainitako festibala, gonbidatuen eta ikusleen osasuna bermatze aldera. Halaxe erabaki dute jaialdiaren antolatzaileek, hala nola, Nafarroako Filmotekak eta Baluartek. Dena den, itxaronaldia arintze aldera, urtarrilaren 13an, 14an eta 15ean emanaldi bana egingo dute Filmotekan, Alberto Cañada zuzendariaren aurkezpenarekin.\nBada, saioetan zinema beltza britainiarraren urrezko garaiko film bana ikusi ahal izango da, 50eko hamarkadaren bueltan sortutakoak denak: urtarrilaren 13an, asteazkena, Odd Man Out (Carol Reed, 1947) proiektatuko dute; hurrengo egunean, hilak 14, Night and the City (Jules Dassin, 1951), eta ostiralean, urtarrilak 15, Victim (Basil Dearden, 1961). Gerraosteko zinema beltz eta poliziakora atxikitako zintak dira, fikziozko proposamenak izan arren, gizartearen irudikapen errealista egiten dutenak. Sarrerak 3 euroan eskura daitezke online zein leihatilan bertan, emanaldia baino lehen.


Hego Uribeko berbalagunak: 2017-02\nUrtero bezala, giro aparta izan genuen Basaurin antolatutako Inauteri Jaian! Euskaltzale talde polita elkartu ginen ondo pasatzeko gogoz.Bentako plazan hasi zen "zirko-ginkana" barregarria, eta parte hartu zuten 4 taldeek hainbat proba ezberdin gainditu behar izan zituzten; sokasaltoa, zaku-lasterketa, "aletadun" lokotxak...eta guzti hori umorez blai.\nTabernaz taberna ibili ginen Basauriko erdigunetik, eta probak kalean prestatu genituenez, aukera aproposa izan zen Berbalagun dinamika ezagutaraztera emateko, euskara ongi pasatuz praktikatzea posible dela berriro ere agerian utziz!\nJaiak harrera ona izan zuen, eta Berbalagun ezberdinek elkar ezagutzeko aukera izan zuten, baita euskaltegietako ikasleekin harremana izatekoa ere! Beste behin ere erakutsi dugu, Hego Uriben badagoela indarra euskararen alde lan egiteko, eta gainera lan hori umore eta festarekin uztartzeko gaitasuna! Eskerrik asko bertaratutako guztiei, festa hau, eta oro har, Berbalagun dinamika, zuek gabe ez baita ezer!! Animo eta segi dezagun lanean!! Praktikatu eta bizi!!\nMENDI IBILBIDEA ETA KANPORAMARTXO GANGUREN TALDEAREKIN BATERA\nAupa, euskaltzale! Urtero bezala, aurten ere inauteri jaia ospatuko dugu Basaurin, Berbalagunek, euskaltegietako ikasleek eta edozein euskaltzalek parte har dezan. Aurtengo gaia "zirkoa" izango da, Korrikaren abestiarekin lotura izateko.Beraz, anima zaitez, prestazazu mozorroa eta etorri gurekin arratsalde barregarria pasatzera!!\nHitzordua 20etan izango da Bentako plazan, eta handik tabernaz taberna joango gara ginkana moduko bat egiten: probak, jolasak...dena euskaraz eta umorez!! Bertan egongo gara zuen zain!!! Praktikatu eta bizi!!\nPosted by Hego Uribeko berbalagunak at 6:19 PM No comments:\nARROPA BIRZIKLATZEKO TAILERRA\nHemen ditugu aurreko eguenean ospatutako Arropak Birziklatzeko tailerreko argazkiak! Oso arratsalde interesgarria izan zen, arropa zaharrekin poltsoak, makutoak, diruzorroak...egiten ikasi baikenuen!!\nGaur egungo gizarte kontsumistan arropa birziklatzea ezinbestekoa iruditzen zaigu, ingurumena errespetatu eta zaindu ahal izateko, eta ikastaroak horren kontzientzia indartzen lagundu zigun, eta bide batez, euskara praktikatzeko parada bikaina izan zuten Basauriko Berbalagunek!!\nEskerrik asko Truca Rec enpresari ,eta bereziki, Estitxu Carrascori, gauzatutako lan ederragatik, eta emandako argibide eta azalpen denengatik!! Eta ahaztu gabe, Pozokoetxeko Kultur-etxeari ere eskerrak eman nahi dizkiogu, gurekin beti bezain adeitsu jokatzeagatik, eta aretoa uzteaz gain, erraztasun guztiak emateagatik!!\nPosted by Hego Uribeko berbalagunak at 1:38 PM No comments:\nOstegun honetan, hilak 9, Pozokoetxeko kultur-etxean (Basaurin) arropa birziklatzeko tailerra egingo dugu.Bertan, etxean ditugun arropa zaharrekin zer egin ikasiko dugu: poltsoak, diruzorroak...\nEraman beharreko bakarra, eta nahi izanez gero, etxean dituzuen praka, alkandora...zaharrak dira, beraz, animatu eta gozatu!!! Horrelako tailerrak euskaraz egiteko aukera ez baita egunero suertatzen!!\nTailerra 17:30etatik 20:00etara izango da, eta Berbalagunez gain, beste edonor ere etor daiteke!! Praktikatu eta bizi


"Aisialdirako eskaintza zabaldu beharra dugu" - Uribe kosta - Hiruka.eus\nHaria euskal gazte aisialdi-elkartea\n"Aisialdirako eskaintza zabaldu beharra dugu"\nIker Rincon Moreno 2020-10-14 11:37\nUnai Mendiburu eta Irene Ezkurra begiraleak ezkerrean eta eskuman, hurrenez hurren; erdian, Maialen Lago.\nHaria Getxoko euskal aisialdi-elkarteak 12 eta 15 urte arteko hamar neska-mutilentzako udaleku ibiltaria egin du aurtengo ezohiko udan; abuztuaren 24tik 30era bitartean, hain zuzen ere. Arduradunek azaldu dutenez, “giro euskalduna, eskualdeko ondarearen ezagutza, mendizaletasuna, kulturartekotasuna eta hainbat baloreren lanketa” sustatu gura izan dute egitasmo horregaz, Uribe Kostan ibilbide zirkular bat egiten duten bitartean. Pandemiari egokituta, balorazio “hobezina” egin dute.\nHaria Getxoko euskal aisialdi-elkarteak 12 eta 15 urte arteko hamar neska-mutilentzako udaleku ibiltaria egin du aurtengo ezohiko udan; abuztuaren 24tik 30era bitartean, hain zuzen ere. Arduradunek azaldu dutenez, “giro euskalduna, eskualdeko ondarearen ezagutza, mendizaletasuna, kulturartekotasuna eta hainbat baloreren lanketa” sustatu gura izan dute egitasmo horregaz, Uribe Kostan ibilbide zirkular bat egiten duten bitartean. COVID-19aren pandemiak eragindako egoera berezia dela eta, moldaketak egin behar izan dituzte; hasiera batean eskualdeko hainbat udalerritan kanpin-dendetan lo egitea aurreikusita zegoen, denak elkarregaz, talde-kohesioa lantzeko; hala ere, osasun-neurriengatik gauetan norberak bere etxean lo egin eta egun horretan egin beharreko etaparen hasieratik abiatzea erabaki zuten. Dena dela, Unai Mendiburu begiraleetako batek dioenez, COVID-19ak ekimena baldintzatu duen arren, “segurtasun-neurri denak bermatuta mota honetako egitasmoakaz aurrera egin daitekeela demostratu dugu”.\nZazpi egunean, Uribe Kostako hamaika txoko ezagutzeko aukera izan dute udaleku ibiltarian parte hartu duten 12 eta 15 urte arteko hamar gazteek.\nAlgorta, Plentzia, Gorliz, Armintza, Erandio, Urduliz, Berango... Pausoz pauso eskualdeko hamaika txoko ezagutzeko aukera izan dute egitasmoan parte hartu duten hamar gazteek. Eguraldiak ere ibilbidea baldintzatu du hainbat egunetan, baita aurreikusitako ekimenen bat edo beste bertan behera uztera behartu ere. Berbarako, Irene Ezkurra bigarren begiraleak azaldu duenez, Berangon Munarrikolandara igotzea aurreikusita zegoen, bertako Burdin Hesia ezagutzeko. Hala ere, eguraldia zela eta, beste jarduera batzuk egitera behartu zuten euren burua. Etapaz etapa, baina, askotariko jarduerak burutu dituzte taldean, hala nola kayakean aritu Butroe ibaian gora, scape room motatako jokoa Gorlizko bunkerretan eta historia-jolasak Martiartu dorretxearen parean. “Askotariko gaiak landu ditugu udalekuotan, bertoko historia ezagutu ahal izateko. Hala ere, ez dira historia-eskolak izan; gaiak jolasen bitartez landu ditugu”, azaldu du Ezkurrak. Diotenez, gainera, azkenengo eguna berezia izan zen: udalekuetako gaueko jarduera bakarra egin zuten Berangoko Santa Ana auzoko baserri batean. “Bertan lo egitearen truke lan egin behar izan genuen denok, auzolanean. Hala, enborrak jaso, abereei jaten eman eta halakoak egin behar izan genituen trukean”. Maialen Lagok, udalekuetan parte hartu duen gazteetako batek dioenez, oso polita izan da egitasmoa, “inguruan ditugun bazterrak ezagutzeko aukera oso aproposa izan da. Hasiera batean parte-hartzaileon adin-desorekak nabaritzen ziren arren, azkenean talde-izaera genuen. Oso ondo konpondu gara denok”.\nLuzera begirako egitasmoa\nHaria elkarteko kideek diote egitasmoa “luzaroan irauteko” jaio dela; “ideia da datorren urtean errepikatzea”, Ezkurrak iragarri duenez. Era berean, azaldu dute udaleko ibiltariez gainera urtean zehar bestelako hamaika jarduera garatu gura dituztela. “Eskaintza zabala eskaini nahi diegu eskualdeko gazteei, hala nola asteburu-pasak eta mendi-irteerak”. Eskaintza zabal hori gauzatu ahal izateko, COVID-19aren bilakaerari so ibiliko dira, “horrek baldintzatuko baitu zer egin dezakegun edo ez”, Mendibururen esanetan. “Oraingoa esperimentu bat baino ez da izan, oso ondo atera dena. Orain, ditugun baldintzen arabera ikusiko dugu zer egin dezakegun edo ez”.\nUdaleku ibiltaria antolatu du abuzturako HARIA Getxoko euskal gazte aisialdi elkarteak\nIker Rincon Moreno 2020 eka 18 Getxo\nHARIA euskal aisialdi elkarteak 12 eta 17 urte arteko neska-mutilentzako udaleku ibiltaria egingo du aurtengo udan; abuztuaren 24tik 30era bitartea...


Ekologistak Martxan-ek Bilboko Udalari Europa parkeko zuhaitz-mozketa bereala gelditzeko eskatzen dio - Ekologistak Martxan - Euskal Herria\nEkologistak Martxan-ek Bilboko Udalari Europa parkeko zuhaitz-mozketa bereala gelditzeko eskatzen dio\n2013ko maiatzaren 22\nAste Nagusiko kontzertuak Txurdinagako Europa Parkean egiteko asmoa dela eta joan den astelehenean Bilboko Udalak parkeko hainbat zuhaitz moztu zituen. Ekologistak Martxan-etik zuhaitz-mozketa hauek bereala gelditzea eskatzen dugu, eta hiri plangintza eza eta espazio publikoen erabilerarako plangintza eza salatu nahi dugu.\nLan eta Zerbitzuen zinegotzia den Jose Luis Sabas-ek orain dela gutxi zera adierazi zuen publikoki: “ zuhaitzak gure hiriko altxor handienetako bat dira, gure ongizatea lagundu eta gure hiria edertzen duten izaki bizidunak dira” eta orain, aste batzuk geroago Bilboko Udalak parke garrantzitsu honen zuhaitz multzo bat (12 eta 30 artean) moztu nahi du.\nArrazoirik gabeko mozketa hau Bilboko ingurugiroaren aurkako eraso bat da, argi uzten du Bilboko Udalak hiriko berdeguneekiko duen ardura eza eta gainera zentzurik gabeko gastu ekonomiko bat dakar. Bilboko Udalari kontzertuetarako leku egokia bilatzeko eskatzen diogu baina gure berdeguneak eta zuhaitzak kaltetu gabe, eta hiritarrekin erabakiak adostuz.\nBilboko parke eta berdeguneen kudeaketa ekologiko eta jasangarria lortzeko eztabaida bat zabaltzea eskatzen dugu. Auzokideok eta Europa Parkeko erabiltzaileok antolatutako ekintzekin bat egiten dugu eta bertan parte hartzera deitzen dugu.\n← Manifestazioa Fracking ez Zorraren Auditoretza Herritarraren I. Topaketa →\n18:30 Otsoaren egoeraren aurreikuspena... @ Online\nOtsoaren egoeraren aurreikuspena... @ Online\nEuskadiko otsoaren katalogazio-prozesua azalduko da, baita babes bereziko erregimenean dauden espezieen zerrendan sartzeak ekar dezakeena ere. Hitzaldia online izango da. Zoom plataforman sartzeko: ID: 531-954-7969 Pasahitza: gyF8p3


J.B. Zabala 4 urte: TXATXOAK GARA!!!\nEgun batean gelan Inauterien gaia atera zen. Baina zer dira Inauteriak?\nGaldera hori egin nuenean Laurak erantzun zidan:\n- Cuando nos disfrazamos.\nBaina gehienok ez genekien zer zen mozorratzea. Korroan hitz egiten mozorro batzuk atera ziren: Spidermanena, pailasoarena, printzesarena...\nHurrengo egunetan mozorroak gelara ekarri eta eskegi genituen. Mozorro nahikotxoak geneuzkan jolasteko: Superman, Spiderman, Batman, lorea, sorgina, printzesa, pantera arrosa, mosketero, Karibeko pirata, mexikarra, txinatarra eta dalmatarena.\nEta nahi genuenean janzten genituen.\nInauteriari buruzko ipuinak ere ekarri genituen: "Teo mozorroturik" eta "Ziripot eta Miel Otxin". Azken hau izaugarri gustatu zitzaigun eta Interneten ere bilatu genuen. Lantzeko Inauteriei buruzko benetazko bideoak topatu genituen eta aztertzen egon ginen. Nortzuk ziren han ikusten genituen pertsonaiak, nola zihoazen jantzita, zer egiten zuen bakoitzak... Bost pertsonai atera genituen: 1. ZIRIPOT\n2. MIEL OTXIN\nGelan txatxoen kapelak egin genituen eta Inauteri egunean txatxoz jantzita etorri ginen. Egun berezia izan zen. 3 urtekoekin elkartu ginen jantokian dantza egiteko eta gero beren gelara joan ginen txitxiburduntxia jatera.\nOSO OSO ONDO PASATU GENUEN!!!


Lanuzteak LIDLen apirilaren 30ean — ELA Sindikatua\nLanuzteak LIDLen apirilaren 30ean\nLanuzteak LIDLen apirilaren 30ean ELAk lanuzteak deitu ditu apirilaren 30ean Hego Euskal Herriko Lidl denda guztietan, 12:00etatik 12:30etara eta 17:00etatik 17:30etara. Elikadura-merkataritzaren plantillen egoera kritikoa izaten ari da Covid-19aren krisia hasi zenetik. Kolektibo honek eskatzen du lana aurrera ateratzeko dendetan egiten ari diren ahalegina eta gainkarga aitortzea eta saritzea. https://www.ela.eus/eu/zerbitzuak/albisteak/lanuzteak-lilden-apirilaren-30ean https://www.ela.eus/eu/zerbitzuak/albisteak/lanuzteak-lilden-apirilaren-30ean/@@download/image/lidl2.jpg\nELAk lanuzteak deitu ditu apirilaren 30ean Hego Euskal Herriko Lidl denda guztietan, 12:00etatik 12:30etara eta 17:00etatik 17:30etara. Elikadura-merkataritzaren plantillen egoera kritikoa izaten ari da Covid-19aren krisia hasi zenetik. Kolektibo honek eskatzen du lana aurrera ateratzeko dendetan egiten ari diren ahalegina eta gainkarga aitortzea eta saritzea.


26 | septiembre | 2012 | Murrizketarik Ez\n“Los recortes no han terminado”\nIturria: Europa Press – 2012/09/26\nLa secretaria general de LAB, Ainhoa Etxaide, ha advertido de que “los recortes no han terminado” y han asegurado que, ante la actual situación, “sólo cabe desobedecer”. Por su parte, el secretario general de ELA, Txiki Muñoz, ha reclamado “un gobierno que se ponga al frente de este plante” y ha cuestionado a los partidos si van a “apoyar el empobrecimiento social hasta el suicidio político”.\nEtiquetas: Bilbo, defensa servicios públicos, derechos sociales y laborales, ELA, greba orokorra, huelga general, LAB, mobilizazioa, movilización social, murrizketak, recortes\nArratsaldean ere jendetza handia atera da murrizketei ezetz esatera\nIturria: Berria.info – 2012/09/26\nBilbon, Donostian, Gasteizen eta Iruñean manifestazio jendetsuak egin dituzte eguerdian; ELAren arabera, 105.000 lagun manifestatu dira eguerdian. Arratsaldean eskualdekako manifestazioak dituzte antolatuta sindikatuek. Eguerdiko manifestazioaren ondoren bezala, istilu handiak sortu dira arratsaldean Iruñean, Sarasate pasealekuan.\nArratsaldean ere jendetza handia atera da kalera Hego Euskal Herrian, murrizketen aurkako greba orokorraren harira. Eguerdian 105.000 pertsona zenbatu ditu ELA sindikatuak: Donostian 30.000, Bilbon 30.000, Gasteizen 25.000 eta Iruñean 20.000. Arratsaldeko protestak ere oso jendetsuak izan dira dozenaka herritan. Istiluak sortu dira, eguerdian bezala arratsaldean, Iruñean.\nSindikatu deitzaileetako ordezkariak Bilboko protestan izan dira eguerdian. Adolfo Muñoz ELAko idazkari nagusiak eskerrak eman dizkie grebarekin bat egin dutenei, eta murrizketei aurre egiteko modu bakarra mobiizazioa dela gaineratu du. “Bake soziala nahi dute, gure eskubideen aurka gudan dauden bitartean; belauniko jarri nahi gaituzte”, salatu du. Ainhoa Etxaide LABeko idazkari nagusiak planto egiteko eskatu die politikariei.\nJendetza handia batu da goizeko manifestazio guztietan. Hainbat zutabe atera dira auzoetatik, eta, ondoren, manifestazio nagusia osatzeko bildu dira. Poliziak oso gertutik zaindu ditu manifestazioak, eta Iruñean protesta handiak sortu dira martxaren amaieran, Poliziak kargatu egin baitu. Ke poteak eta pilotakadak bota dituzte manifestarien aurka, Sarasate pasealekuan. Arratsaldean ere leku horretan bertan lehertu dira istiluak. Eserialdia egiten ari ziren pertsonei oldartu zaie Polizia.\n“Greba orokorrek eta mobilizazioek ez dutela ezertarako balio pentsarazteko abilezia dauka sistemak, eta pertsona askok hori pentsatzen du”. Adolfo Muñoz ELAko idazkari nagusiak, ordea, grebari eraginkortasun handia ikusten dio: “Lorpen sozial guztiak borrokan lortu dira, mobilizatuz eta kalera ateraz”. Horregatik, orain gizartea mobilizatzen ez baldin bada “txikitu egingo gaituzte”, haren esanetan. Greba orokorrak tresna baliagarriak direla esan du, eta botere ekonomiko eta politikoak sortzen duen “beldurrari” aurre egiteko mobilizazioarekin erantzun behar zaiola aldarrikatu. “Beldurra sortzen ez badute, ez dira ezer; eurentzat beharrezkoa da”.\nHerenegun egin zuten agerraldi bat sindikatuek, herritarrei dei egiteko. Ainhoa Etxaide LABeko idazkari nagusiaren esanetan, “beharrezkoa da erantzuna antolatzea”. Gaurkoarekin, bosgarren greba deialdia izango da krisi ekonomikoa hasi zenetik, eta ibilbide horretan mugimendu sozialek eta sindikatuek egin duten lana nabarmendu du Etxaidek: “Une honetan inork gutxik defendatzen du politikan egindako murrizketek emaitzak izango dituela”. Horrez gain, gogorarazi du multzo sozial “handi batek” amore ez emateko jarrera erakutsi duela.\nEusko Jaurlaritzak herenegun argitaratu zuen greba egunean bermatu beharreko gutxieneko zerbitzuen dekretua. Besteak beste, %30eko zerbitzuak ezarri ditu garraio publikoetan. Espainiako Sustapen Ministerioak, ordea, zehaztu du Renfeko aldiriko trenetan zerbitzuen %75 bermatuko dituela puntako orduetan, eta %50 gainerakoan.\nLan egiteko eskubidea defendatu du Confebaskek\nGaurko greba orokorrak “lanerako eskubidea egikaritu nahi dutenengan” eraginik ez izateko eskatu du Confebaskek. Patronalak nabarmendu du aukeratzeko askatasuna “beste edozeren gainetik” egon behar dela, eta lanera joatea erabakitzen dutenek horretarako bermeak izan behar dituztela. Grebaren kontra ere egin du Confebaskek; “enpresei krisitik ateratzeko ahaleginetan lagundu” behar zaiela esan du: “Enpresak dira gure ekonomia, ongizatea eta enplegua sostengatzeko berme bakarra, eta horiei kalte egitea da egin dezakegun akatsik larriena”. Egungo egoera ekonomikoa aintzat hartuta, greba egiteak “ez du ezer konpontzen; areago, okertu egiten du”, esan du Confebaskek.\nHalaber, Eusko Jaurlaritzako Herrizaingo Sailak jakinarazi du indartu egingo duela polizia taldea. 5.000 ertzain arituko dira lanean.\nEzkerreko hainbat alderdik “borroka” egitera deitu dute\nAlternatiba, Antikapitalistak, Aralar, Equo eta Gorripideak taldeek “borroka eta desobedientzia zibila” aldarrikatu dituzte, eta gaurko grebarekin bat egiteko deia egin dute. Salatu dute PPren neurriekin herritarrak eskubiderik gabe geratuko direla, eta ordu gehiagoz lan egin beharko dutela.\nEtiquetas: Bilbo, defensa servicios públicos, derechos sociales y laborales, Donostia, gasteiz, greba orokorra, huelga general, Iruñea, mobilizazioa, movilización social, murrizketak, pamplona, recortes\nIrailak 26: Greba eta Mobilizazio Eguna – Gasteiz\nIturria: Gatesteiz Hoy – 2012/09/26\nManifestación del 26 de septiembre en Vitoria-Gasteiz.\nEtiquetas: defensa servicios públicos, derechos sociales y laborales, gasteiz, greba orokorra, huelga general, mobilizazioa, movilización social, murrizketak, recortes\nAdolfo Muñoz: “Gizarteko eztabaida irabazita dago; politikoa ez, kalean gertatzen denari entzungor egiten baitiote”\nEguerdian Bilbo, Iruñea, Donostia eta Gasteizeko kaleetan bildu den jendetza gaurko greba orokor deialdia izaten ari den babes zabalaren adibiderik onena da. Orotara 105.000 lagun izan dira Hego Euskal Herriko hiriburuetan kalera atera diren lagunak.\nHau izan da bere parte-hartzea


Iruñeko Civivox Jus La Rochan emozioak kudeatzeko euskarazko hitzaldia astelehenean – Gazteon KZ\nIruñeko Civivox Jus La Rochan emozioak kudeatzeko euskarazko hitzaldia astelehenean\nUnax Flores psikologoak eskainiko du euskarazko hitzaldia.\nUNAI GANDARIAS /2019-11-11/ ‘Emozioen kudeaketa, identifikatu, bizitu ‘(emozioak kudeatu, identifikatu eta esperimentatu) hitzaldiak amaiera emango dio astelehen honetan’ Emozioak: modu adimentsuan kudeatzen ikastea ‘zikloari. Lau topaketa izan dira, eta horietan emozio nagusiak aztertu dira, eta horiek kudeatzeko tresnak eman dira harreman pertsonaletan eta lanbideetan, bai eta egoera bizietan ere. Azken hitzordu hori 19: 30ean izango da Civivox Jus la Rochan eta, gainerakoek bezala, Unax Flores psikologoak emango du. Sarrera librea da, baina aldez aurretik gonbidapena kentzea beharrezkoa da Civivoxen bertan.\nEuskara hutsean emango den topaketa honetan, emozioak, positiboak zein negatiboak, bizitzeko eta adierazteko beharra azpimarratuko da. Beldurra, tristura, amorrua eta alaitasuna bizitzaren funtsezko alderdiak dira. Bizitza zirraragarria izateko gakoa horiek ez ezkutatzea da, baina horiek kudeatzen jakin behar da, gure egunerokoan eraginik izan ez dezaten. Premisa horretan oinarrituko da Unax Floresen hitzaldia, psikologia kongnitibo-konduktualean eta terapia humanistan aditua.\nHitzaldi-ziklo osoan zehar, Floresek tresnak eta baliabideak eskaintzen saiatu da, emozioak identifikatzen eta ezagutzen ikasteko ez ezik, bizitzako egoera desberdinetan modu egokian kudeatzen ikasteko ere, inpultsibotasuna, haserrea eta frustrazioa saihestuz.\n← Azkoitiko sormen egonaldirako izena emateko epea abenduaren 2ra arte irekita egongo da\nEider Mendoza, Gipuzkoako Foru Aldundiko Gobernantza diputatua, lurralde honetako gazteekin elkartzen ari da herriz herri bisitak eginez →\n‘K+: Zientziak eta Humanitateak COVID-19 osteko begirada multidiziplinarretik’ liburua argitaratu du UEUk\nCalixto Bieito, 2020ko Arte Eszenikoen Urrezko Domina\n2021-03-16 2021-03-16 Libe Garcia Kandina


Bi pelikula euskaraz asteburu luzerako | El Diario Vasco\nCulturasBi pelikula euskaraz asteburu luzerako\nBi pelikula euskaraz asteburu luzerako\n'Smallfoot' filmaren aurkezpena, Donostiako Zinemaldian. / EFE\nFamilia osoarentzako filma da 'Smallfoot', eta gazteei zuzendurikoa 'Horman erlojua duen etxea'\nJueves, 11 octubre 2018, 17:38\nZineuskadi plataformak berriro abiatu du Zinema Euskaraz programa, udako geldialdiaren ondoren Horrela, ostegun honetan, 'Smallfoot' familia osoarentzako filma eta 'Horman erlojua duen etxea' gazteei zuzendurikoa estreinatu ditu euskaraz Araba, Bizkai, Gipuzkoa eta Nafarroako zinema aretoetan, Zineuskadik jakinarazi duenez.\n'Smallfoot' filmaren aurretiko estreinaldia 66. Donostia Zinemaldian egin zuten, eta bertan izan zen Danny DeVito, protagonistetako bati ahotsa jarri dion aktorea. 3Dan egindako abentura animatua da. Sergio Pablos espainiarraren istorio originalean oinarrituta, Yetiaren mitoa nolabait aldatzen du.\nFilma Karey Kirkpatrick-ek zuzendu du, eta John Requa eta Glenn Ficarra izan dira gidoilariak. Familia osoarentzat prentsatuta dagoen filmak Bigfoot delakoaren mitoaren nolabaiteko aldaketa egingo du. Yeti gazte eta bizkorrak existitzen ez zela uste zuen zerbaitekin topo egingo du: gizakiarekin.\nHalaber, 'Horman erlojua duen etxea' filmak fantasia gotikoa eramango du zinema aretoetara. Eli Roth-ek zuzendu eta Steven Spielberg-ek ekoitzi du. John Bellairs-ek idatzi du eta Edward Gorey-k ilustratutako izen bereko eleberriaren egokitzapena da. Gidoigilea Eric Kripe izan da. Filmeko aktoreen zerrendan daude Jack Black, Cate Blanchett, Lorenza Izzo, Renée Elise Goldsberry Colleen Camp, Kyle MacLachlan eta Owen Vaccaro.\nIstorioak Lewis 10 urteko haurraren kontakizun magikoa eta beldurgarria azaltzen du. Umezurtz geratu ostean, osabaren etxe zahar eta karrankarira joango da bizitzera, eta han erloju misteriotsu bat topatuko du. Handik gutxira, ordura arte aspergarria eta lasaia izan den herri berriko bizitza asaldatu egingo da, Lewis-ek, nahi gabe, mundusekretuko azti eta sorginak esnatuko dituelako.\nEuskaraz estreinatuko den hurrengo filma 'Udare erraldoiaren istorio sinestezina' izango da, azaroan. Jacob Martin Strid-en haurrentzako 'The Giant Pear' ipuinean oinarritutako lana da. Itsasoko munstroak, pirata higuingarriak eta udare erraldoiak protagonista dituen aparteko abentura kontatzen du filmak.\nSalen a la venta las entradas de la gala de los premios de la MTV el 4 de noviembre en el BEC Nojud Ali, 10 urterekin ezkondu zuten eta dibortziatu zen yemendarra


Manex Erdozaintzi-Etxart kolegioa - Iholdi Oztibarre - 64\n> Haurtzaroa eta gazteria\n> Manex Erdozaintzi-Etxart kolegioa\nManex Erdozaintzi-Etxart kolegioa\nKolegioak Manex Erdozaintzi-Etxart kolegioa\n< Ikastetxeen karta s\nKolegioaren eta Ikastolaren ikasleek beren euskarazko eskolaldia baldintza onenetan jarraikitzen ahal dute, etxetik hurbil. Osagarriak diren bi egiturek haurrer beren eskolaldia Larzabalen berean segitzea ama-eskolatik hirugarrena arte ahalbidetuko diete.\nOztibarre, Baxe Nafarroako eskualdea, Arhantsusi, Bunuze, Hozta, Ibarla, Jutsi, Larzabale-Arroze-Zibitze, Izura-Azme eta Donaixti-Ibarre herriez osatua da\nIkastolako irakaskuntza-hizkuntza euskara da. Murgiltze sisteman oinarritua, Ikastolak haurrer euskara ikasteko parada eskaini nahi die. 1969a geroztik, SEASKA-k urtero ikastola berriak idekitzen ditu. Euskal Herriko Ikastola guziak, 24 orotara eta horietatik lizeo bat eta hiru kolegio, SEASKA-ko federazioaren bazkide dira. Hezkuntza Nazionaleko Ministerioak ikastolak ezagutzen eta onartzen ditu. Ikastolek 2500 ikasle inguru eskolatzen dituzte ama-eskolatik batxilergo-aitzineko urtea arte.\nEuskara, denen ontasuna…\nOztibarreko olerkariak, Manex Erdozaintzi-Etxartek, bere obren bidez euskarakilako zuen atxikimendua sakona transmititu zuen. Egungo egunean, Ikastolekin, haurrek euskaraz ikasten eta beren eskolaldia mintzaira hortan bizitzen ahal dute.\n1999 : Manex ERDOZAINTZI-ETXART kolegioak bere ateak idekitzen ditu Donaixti-Ibarren Amikuze, Oztibarre, Ortzaize, Garazi eta Sohütatik jin19 ikasleekin.\n2000 : 40 ikasle, bosgarrenaren idekitzea.\n2001 : 70 ikasle, laugarrenaren idekitzea.\n2002 : 90 ikasle, hirugarrenaren idekitzea.\n2006 : 114 ikasleek Manex Erdozaintzi-Etxart kolegioan izena eman dute.\n2007 : kolegioko 130 ikasleek beren sartzea egiten dute.\nKolegio berriak 200 ikasle errezibitzen ahal ditu.\nIkastola eta kolegioko burasoek Pagatxa (pagoaren fruitua) elkartea sortu dute. Pagatxa altxatua izan da sustengu kanpaina bat antolatzeko, Euskal Herrian barna animazio desberdin batzu proposatzeko, eta ekipamendu-erosketa ahalbidetzeko (altzari, lan-tresna pedagogikoa eta tresneria informatikoa, kanpoko jokoak...).


Zigor aurrekarien ziurtagiria Justiziako Lurralde Kudeatzailetzan eskatu al dezaket? - Justizia Administrazioa Euskadin\nZigor aurrekarien ziurtagiria Justiziako Lurralde Kudeatzailetzan eskatu al dezaket?\nKoronabirusak eragindako egoeraren garapenak zigor aurrekarien ziurtagiriak aurrez aurre eskatzeko aukera etetea eragin du.\nHala ere, eskaera telematikoki egin daiteke Justizia Ministerioaren web atariaren bitartez. Era horretara zure eskaera izapidetu dezakezu, aurrez dagokion tasa ordainduta. Zigor aurrekarien ziurtagiria unean bertan jasoko duzu (salbuespenak ezik).\nEskaera postaz ere egin dezakezu. Postaz egiteko, lehenik eta behin dagokizun tasa ordaindu behar duzu, eta ondoren, ziurtagiria posta arruntaz etxera bidaliko dizute.\nWebmaster de JustiziaEus2020/05/21\nZENILDA Santana capinam2020/05/21\nJOSEBA KARLOS GARROBO HUERTA 2020/05/18


"Jada ez naiz beldur": emakumeen ahalduntzea babestea - Oikocredit Euskadi\n16 martxoa | 2021\nEmakumearen Nazioarteko Egunaren ospakizunekin jarraituz, Christina (Nina) Alff dugu, Oikocredit Baden-Württembergi Laguntzeko Elkartekoa, blog honetan "emakumeen ahalduntzeari" buruz dituen ideiak partekatu ditzan. Ninak bere denboraren eta esperientziaren zati handi bat genero-berdintasunari buruz kontzientziatzen ematen du, eta gai hori Oikocrediten lanarekin nola lotzen den partekatzen du.\nAhalduntzea oso termino zabala da, eta ez da beti erraza ulertzen. Emakumeen ahalduntzeaz ari garenean, argi eta garbi definitu behar dugu zer esan nahi dugun horrekin. Definizio onenetako bat, nire ustez, Naila Kabeerrek eman zuen, Bangladeshen garapenean aditua den akademiko ezagun batek. "Bizitzan erabaki estrategikoak hartzeko gaitasuna ukatu zaienek gaitasun hori eskuratzeko prozesuan datza emakumeen ahalduntzea", azpimarratu du. Edo, hitz errazetan, ahalduntzeak aldaketa-prozesu bat barne hartzen du.\nZer dira bizi-hauteskunde estrategikoak?\nImajinatzen duzu ezin duzula aukeratu norekin bizi nahi duzun eta non? Edo ezin duzu erabaki seme-alabarik izan nahi duzun ala ez? Edo ezin al duzu negozio bat ireki gai bazara ere? Ipar globaleko herrialde pribilegiatuetan, neska eta emakume gehienek erabaki estrategikoak har ditzakete beren bizitzan; hala ere, herrialde askotan, neskei eta emakumeei giza eskubide horiek ukatzen zaizkie. UNICEFen arabera, hamabi milioi neska ezkontzen dira urtero. Neska horietako gehienek gizon batekin ezkondu behar dute, eta gizon hori ez dute ezagutzen, gurasoek hartu dutelako erabakia.\nAukeraz hitz egiten dugunean, emakumeek hainbat aukera dituztela eta beren erabakiak hartzeko gai direla esan nahi du. Bizitzako aukera estrategikoak gauzatzeko gaitasunak elkarrekin lotutako hiru dimentsio behar ditu:\nBaliabideak eskuratzea baliabide materialetan (adibidez, finantzak, lurra eta makinak), giza baliabideetan (adibidez, hezkuntza, prestakuntza eta informazioa) eta gizarte-baliabideetan (adibidez, sareak, kreditu-taldeak eta kooperatibak).\nAgentziak, baliabideen erabilerari buruzko erabakiak hartzeko ahalmenari eta familietan, komunitateetan eta gizartean negoziatzeko ahalmenari dagokienez\nEta lorpenak, hasitako jardueren emaitzez baliatzeko.\nBaztertutako taldeen ahalduntzea\nBaztertutako talde eta gizabanakoen ahalduntzea botere-harremanei aurre egitean zentratzen den prozesua da, berdintasun handiagoa lortzeko. Eta talde edo norbanako baten ahalduntzea babesten bada, batzuek pentsa dezakete beste talde edo norbanako batzuk desahalduntzen ari direla automatikoki. Baina besteak ahalduntzeak benetan esan nahi du besteak kaltetuak izango direla edo boterea galduko dutela? Ez beti. Adibidez, emakumeek beren diru-sarrerak ematen dizkiotenean etxeari, gizonak ere onuradun dira. Emakumeek enpresetan erabakitzeko ahalmena dutenean, prozesuen eraginkortasuna handitu ohi da.\nBestalde, nekazaritza-erreformak lurrik gabeko jornalarien alde aplikatzen badira, jabe handiek boterea, eragina eta, ziurrenik, onurak gal ditzakete.\nEmakumeen ahalduntzeaz hitz egiten dugunean, kontu handiz bereizi behar ditugu ahalduntzearen dimentsio anitzak eta askotan elkarri lotuak. Ahalduntze pertsonalaz, ekonomikoaz, politikoaz, sozialaz edo legalaz ari gara?\nNola laguntzen du Oikocreditek emakumeen ahalduntzea?\nOikocreditek, batez ere, emakumeen ahalduntze ekonomikoari laguntzen dio, bidezko maileguak eskuratuz eta gaitasunak garatuz. Oikocrediteko bazkide diren erakunde askok emakumeen ahalduntze pertsonalean laguntzen dute, negoziazio- eta merkaturatze-trebetasunak eskainiz, edo giza eskubideen inguruko gaiak partekatuz.\n"Ez naiz beldur"\nEz dut sekula ahaztuko Liman (Peru) ezagutu nuen Oikocrediteko aurreko bazkide erakunde bateko jostun eta bezero arrakastatsu baten istorioa. Bere joskintza negozioa maileguak josteko makina modernoetan inbertituz hasi zuen, bere bezero basea etengabe haztea eragin zuena. Ondorioz, etxe bat erosi ahal izan zuen eta bere alabei unibertsitatera joaten utzi zien. Hala ere, benetan txunditu ninduena Oikocrediteko bazkideak (une hartan) giza eta emakumeen eskubideen inguruan antolatutako tailer bati buruzko istorioa izan zen. Bere bizitzan genero indarkeriaren aurkako Peruko legeaz hitz egiten entzuten zuen lehen aldia zen. "Gure gizonek batzuetan gehiegi edaten dute eta gero iraindu egiten gaituzte edo eskuetara iristen dira. Hori ez dago ondo. Ezetz esaten ikasi dugu gizonak bortitz jartzen direnean ", dio. Harrotasunez eta bere buruarengan konfiantza handiz esan zuen "jada ez dela beldur" eta familian dituen kezkak baliatzen dituela. Emakumearen eskubideen aldeko aktibista bihurtu da.\nNorbanakoaren ahalduntzea da, modurik eraginkorrenean; izan ere, etxean bere interesak defendatzean, seme-alabak hezten ari da. Litekeena da, baita ere, bere lagunekin partekatzea, bere komunitateko beste kide batzuk, bidegabekeriaren aurka borrokatzera animatuz.\nFinantza-inklusioa izan daiteke lehen urratsa\nFinantzarioki buruaskia izatea urrats garrantzitsua da ahalduntzerako bidean, non Oikocrediteko bazkideek paper garrantzitsua betetzen duten. Gainera, emakumeen eskubideei, legeriari eta lidergo-gaitasunari buruzko tailerrak ematen direnean, emakumeek ezagutzak, trebetasunak eta konfiantza eskuratzen dituzte, bizitzarako aukera estrategikoei buruz hausnartzeko.\nChristina Alffi buruz:\nChristina Alff doktorea Oikocredit Baden-Württemberg Laguntza Elkartean ari da lanean 2013tik. Kide eta inbertitzaileentzako Hezkuntza eta Ikaskuntza Globalaren arduraduna da. Hitzaldiak ematen ditu, tailerrak zuzentzen ditu eta finantza jasangarriei, inbertsio etikoei eta bidezko merkataritza eta genero-berdintasuna bezalako garapen-gaiei buruzko eztabaida-paneletan parte hartzen du. Gainerako lan-denbora genero-aholkularitzetara eta nazioarteko garapen-erakundeentzako genero-arloko prestakuntzara bideratzen du.


Negarra datorkit begietara, eta uholde baten modura agertzen zait. Kale estuez gogoratzen naiz, ez dut ikusten egiten ari naizena, ez dakit zertan nabilen, ez dakit, ez dakit zer ari naizen, ez dakit. Leihoak itxita daude, eta lorontzietan sasi zikinak hazi dira. Zaldi erotua da nire bihotza, izuturik ihes beti doana, nora doan ez dakiela, atzera uzten duenaren faltan dagoela. Eta ez daki zertan dabilen, ez daki, ez daki zer ari den, ez daki. Eta lasaitu nahian Siberiako lautada izoztuez akordatzen naiz, eta Mongoliako laku isilez ere bai, edo ataka estuetatik hirira doazen indigenekin, eta orduan galtzen naiz, galdu naiz. Amak oparitu zidan bihotza, bihotz dardarti eta izutia, gehiegi sentitzen duen bihotz ergel hau.


Jacques-François Blondel - Wikipedia, entziklopedia askea.\nRouen, 1705eko urtarrilaren 8a\nParis, 1774ko urtarrilaren 9a (69 urte)\nManon Balletti (en)\nJean Mariette (en)\nJean Francois Blondel (en)\nGilles-Marie Oppenord (en)\nMarie-Joseph Peyre (en)\nClaude Nicolas Ledoux (en)\nAndré Jacob Roubo (en)\narkitektoa, entziklopedista eta hirigilea\nHôtel de ville de Metz (en)\nJacques-François Blondel (Rouen, Frantzia, 1705ko urtarrilaren 8a - Paris, Frantzia, 1774ko urtarrilaren 9a) arkitekto, hirigile eta teoriagile frantsesa izan zen.\nArkitektura-eskola bat sortu zuen (1734). Gisa berean, lan teoriko eta praktiko ugari eman zuen argitara: De la distribution des maisons de plaisance et de la décoration en général (1737, Atseden-etxeen banaketaz eta dekorazioaz, oro har), L´Architecture française (1752-1756, Arkitektura frantsesa), Cours d´architecture civile (1771, Arkitektura zibileko ikastaroa).\n1765. urtetik aurrera, Metzeko parlamentuko egoitza, artzapezpikuarena eta udaletxea eraiki zituen.\nWikimedia Commonsen badira fitxategi gehiago, gai hau dutenak: Jacques-François Blondel\nMultimedia: Jacques-François Blondel\nISNI: 0000 0001 2136 5605\nBNF: 12442563q (data)\nOpen Library: OL1064051A


Gross doktorea 3Shape enpresaren instalazioetan - Clínica Ortiz-Vigón\nClínica Ortiz-Vigón > Blog > Gross doktorea 3Shape enpresaren instalazioetan\nGross doktorea 3Shape enpresaren instalazioetan\nGross doktorea, espezialista odontologia digitalean\nEsperanza Gross doktorea, aho-medikuntzan eta bruxismoan espezializatua, berriki egon da 3Shape enpresak Madrilen dituen instalazioetan. Gaur egun, gure taldeko doktorea Masterra Teknologia Berritan oinarritutako Odontologia Zaharberritzailea ikasketak burutzen ari da Madrileko Konplutense Unibertsitatean eta horren ondorioz, enpresa daniarrak Estatuko hiriburuan duen egoitza bisitatu du diseinu digitalaren inguruko ezagutzak hedatzeko dental system softwarearekin.\nGross doktorea, graduondoko titulu honen ikasle bezala, periodontzia eta ikerkuntzaren arloan trebatzen ari da, baita protesien eta estetikaren arloetan ere. Halaber, ikasketa hauk burutzen ari diren ikasleak, batez ere, etorkizunean odontologiaren abangoardiako profesionalak izango dira jasotzen ari diren odontologia digitalaren inguruko trebakuntza zientifiko eta teknikoarekin. Osasun-zientziek metodologia eta teknologia berriak eskatzen dituzte eta Ortiz-Vigón Klinikan – PerioCentrum Bilbaon trasnformazio digitalarekin batera egin nahi dugu aurrera gure pazienteen beharrizan berriei erantzun egokia emateko. Horregatik ari da gure taldea, eta bereziki kasu honetan Gross doktorea, teknologia berrietan espezializatzen.\n3Shape, transformazio digitalean liderra\nDanimarkako enpresa hau ezaguna da, batez ere, laborategiko eskanerrei eta aho-barneko eskanerrei, zein diseinuzko software-ei eta kirurgien planifikazioari esker. Madrilen du egoitza orain dela urte bete gutxi gora-behera eta ESpainia eta Portugaleko Country Managerra den Luis Molinaren esanetan, “Dental Systema izeneko CAD diseinu software-ari esker dago 3Shape bereziki laborategien merkatuan ezarrita”.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" author_facet:"Elhuyar Hizkuntza Zerbitzuak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Egilea: Elhuyar Hizkuntza Zerbitzuak\nAutomatizazioa eta robotika industriala (Heziketa Zikloa). Goi maila 4 Elektrizitatea eta Elektronika (Lanbide Arloa) 4 Fabrikazio Mekanikoa (Lanbide Arloa) 4 Fabrikazio Mekanikoko Sistema Automatikoen Programazioa (Modulua) 4 Instalazioa eta mantenimendua (Lanbide Arloa) 4 Lanbide Heziketa Gehiago ... Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 4 Sistema automatizatuak (Modulua) Sistema elektrikoak, pneumatikoak eta hidraulikoak (Modulua) 3 Fabrikazio mekanikoko produkzioaren programazioa (Heziketa Zikloa). Goi maila 3 Mekatronika Industriala (Heziketa Zikloa). Goi maila 3 Muntaia- eta mantentze-lan elektriko/elektronikoak (Modulua) 3 Sistema mekatronikoen irudikapen grafikoa (Modulua) 2 Automatismo Elektrikoak, Pneumatikoak eta Hidraulikoak (Modulua) 1 Elektrizitatea eta automatismo elektrikoak (Modulua) 1 Fabrikazio Mekanikoko Produkzioaren Programazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Linea automatizatuen muntaia- eta mantentze-lanak (Modulua) Guztiak ikusi ... gutxiago ...


Albisteak - Weichai Power, Txinako Sorgailua Goi Mailara eramaten duena\nBerriki, txinatar motorren arloan mundu mailako albisteak egon ziren. Weichai Power-k lehen diesel sorgailua sortu zuen, efizientzia termikoa% 50etik gorakoa izanik eta munduko aplikazio komertziala gauzatuz.\nMotorraren karrozeriaren efizientzia termikoa% 50etik gorakoa ez ezik, VI / Euro VI isurien eskakizun nazionalak erraz bete eta eskala handiko masa ekoizpena ere egin dezake. Atzerriko erraldoiak, esate baterako, Mercedes Benz, Volvo, Cummins diesel motorrak eraginkortasun maila berekoak dira oraindik laborategian eta hondakinak beroa berreskuratzeko gailuarekin. Motor hori egiteko, Weichai-k 5 urte, 4.200 mila milioi eta I + Gko milaka langile inbertitu ditu. 1876az geroztik mende eta erdi igaro da munduko diesel motor garrantzitsuen eraginkortasun termikoa% 26tik% 46ra igo dela. Gure familiaren gasolina ibilgailu askok ez dute% 40 gainditu orain arte.\n% 40ko efizientzia termikoa dela eta, motorraren erregai energiaren% 40 birabarkiaren irteerako lan bihurtzen da. Beste modu batera esanda, gas pedala zapaltzen duzun edozein unetan erregai energiaren% 60 inguru xahutzen da. % 60 horiek era guztietako galera saihestezinak dira\nHori dela eta, zenbat eta efizientzia termikoa handiagoa izan, orduan eta erregai gutxiago kontsumitzen da, orduan eta nabarmenagoa da energia aurreztearen eta isuriak murriztearen eragina\nDiesel motorraren eraginkortasun termikoa erraz gainditu daiteke% 40 eta% 46ra iristen ahalegindu da, baina ia muga da. Aurrerago,% 0,1eko optimizazio bakoitzak ahalegin handiak egin behar ditu\n% 50,26ko efizientzia termikoa duen motor hau sortzeko, Weichai I + G taldeak motorreko milaka piezen% 60 birmoldatu du.\nBatzuetan taldeak eraginkortasun termikoa% 0,01 hobetu dezake egun batzuetan lo egin gabe. Ikerlari batzuk hain dira etsita ezen psikologo baten laguntza behar baitute. Modu honetan, taldeak efizientzia termikoaren 0,1 hazkunde bakoitza hartu zuen nodo gisa, pixka bat pilatu eta gogor bultzatu zuen. Batzuek diote aurrerapenagatik hain prezio altua ordaindu behar dela. Zentzurik ba al du% 0,01 horrek? Bai, zentzuzkoa da, 2019an petrolioaren kanpoko mendekotasun txinatarra% 70,8 da.\nHorien artean, barne errekuntzako motorrak (diesel motorra + gasolina motorra) Txinako petrolio kontsumo osoaren% 60 kontsumitzen du. Egungo% 46ko industria mailan oinarrituta, eraginkortasun termikoa% 50eraino igo daiteke, eta gasolioaren kontsumoa% 8 murriztu daiteke. Gaur egun, Txinako pisu handiko diesel motorrak 10,42 milioi tonara igo daitezke urtean, eta horrek 10,42 milioi tona karbono dioxido aurreztu ditzake. 33,32 milioi tona, 2019an Txinako gasolioaren ekoizpen osoaren bostenaren baliokidea (166,38 milioi tona)


Industri prezioak %0,1 jaitsi ziren 2016ko abuztuan aurreko hilaren aldean\nHomeGaiakIndustria-prezioen indizea (IPRI)Prentsa Oharrak Industri prezioak %0,1...\nINDUSTRIA-PREZIOEN INDIZEA 2016KO ABUZTUA\nAurreko urtearen aldean (2016ko abuztua 2015ekoaren aldean) %3,3 jaitsi\nEustaten datuen arabera, Euskal AEko industri prezioak %0,1 jaitsi ziren 2016ko abuztuan aurreko hilaren aldean. Datu horiek kontuan, abuztuko urte arteko tasa (azken hamabi hilabeteetan industriako prezioek izandako aldakuntza) %3,3 jaitsi da.\nSektorekako azterketa zehatzak agerian uzten du 2016ko abuztuan honako hauek izan direla inflazionistenak aurreko hilaren aldean: Produktu farmazeutikoen fabrikazioa (%2,7), Ehungintza, jantzigintza, larrugintza eta zapatagintza (%1,4), Erauzketa industriak (%1,2) Jaitsierarik handienak: Energia elektrikoa, gasa, lurruna eta aire egokitua (%-1,2); Altzariak, beste manufaktura industriak, konponketa eta instalazioa (%-1,0); Produktu informatiko, elektroniko eta optikoen fabrikazioa (%-0,6).\n2016ko abuztuan, 2015ekoaren aldean, prezio-hazkunderik handienak: Produktu farmazeutikoen fabrikazioa (%6,2), Material eta ekipo elektrikoaren fabrikazioa (%2,8), Elikadura industria, edariak eta tabakoa (%1,5). Jaitsierak: Energia elektrikoa, gasa , lurruna eta aire egokitua (%-10,6), Kokeriak eta petrolio fintzea (%-10,1), Kautxu, plastikoa eta ez-metalezko beste produktu mineralak (%-3,7).\nOndasunen helburu ekonomikoaren araberako sailkapenari jarraituz, abuztuan, sektore-talde handien prezioen bilakaerak desberdinak izan ziren, aurreko hilekoen aldean. Energiaren prezioetan %-0,6; Bitarteko ondasunetan %-0,1, Bitarteko ondasunetan %+0,2, Kontsumo ondasunetan %+0,2. Azken horien barruan, ez-iraunkorren prezioak %+0,3, iraunkorrenak %0,0.\nUrte artean: Energiaren prezioak %-11,7, Bitarteko ondasunenak %-2,6. Ekipo ondasunen prezioak %1,1 gehitu; Kontsumo-ondasunen prezioak guztira %0,8. Azken horien barruan, iraunkorren prezioak %-0,3; ez-iraunkorrenak %+1,2.


Nicolás Redondo Urbieta - Wikipedia, entziklopedia askea.\nNicolás Redondo Urbieta (Barakaldo, Bizkaia, 1927ko ekainaren 16a -) bizkaitar sindikalista eta politikaria da.\n1986ko uztailaren 11 - 1987ko urriaren 22a - José de Gregorio Torres →\nBarakaldo, 1927ko ekainaren 16a (94 urte)\nOrder of the Second of May (2010)\nhonorary doctorate of the Polytechnic University of Valencia (2001)\nhonorary doctorate of the University of Cadiz (2008)\nArtikulu hau 1927an jaiotako politikoari buruzkoa da; beste esanahietarako, ikus «Nicolás Redondo».\nLangile-familia sozialista batean sortu zen eta Bordele aldera eraman zuten Espainiako Gerra Zibilean, Bilbo erortzean (1937).\n1945ean Sestaoko ontzioletan hasi zen lanean, eta Unión General de Trabajadores sindikatuaren isilpeko lanak egiten hasi zen urte hartan bertan. 1951n atxilotu zuten lehenengoz eta 1956an Euskadiko Alderdi Sozialistako buruzagi nagusiak ezagutu zituen.\n1957an Frantziara igaro zen politika-prestakuntza sakontzeko eta Espainiako PSOEko kide gazte nagusietako bat izan zen ordudanik.\n1962 eta 1964ko grebetan parte hartu zuen. 1968an bere lantegiko lehen enpresa-batzordea eratu zuen; 1970ean PSOE eta UGTko Batzar Nagusietako kide hautatu zuten. 1971n Madrilen atxilotu zuten, Felipe González eta Enrique Múgica Herzogekin batera. Kartzelatik baldintzapean irten ondoren, PSOEko politika-idazkari hautatu zuten 1972an, eta UGTko arduradun nagusi 1973an.\n1973. urtetik aurrera Espainiako PSOE alderdia berritu zuen batzordeko kide izan zen. 1976an UGT sindikatuko idazkari nagusi izendatu zuten, eta kargu garrantzitsuak bete zituen PSOE alderdian. Espainiako erreforma demokratikoa gauzatzen zuten Moncloako Hitzarmenen bultzatzaile nagusietako bat izan zen 1977an, eta urte bereko eta hurrengo hauteskundeetan Kongresurako diputatu hautatu zuten Bizkaian.\n1983an UGT sindikatuko idazkari nagusi egin zuten berriro ere; 1985ean Redondoren eta PSOEren gobernuko agintarien arteko tirabirak hasi ziren, ekonomi neurriak zirela eta. 1987an utzi zuen Bizkaiko diputatu kargua eta 1988ko abenduan Espainia geldiarazi zuen greba bultzatu zuen UGTk, beste sindikatuekin batera.\n1989ko hauteskundeetan, PSOE alderdiarentzako botorik ez eskatzea erabaki zuen UGTko zuzendaritzak. Ordutik aurrera UGT eta CC.OO. sindikatuen jokabide bateratua bultzatu eta gobernu sozialistaren ekonomia-politikaren aurkako jarrera gero eta garbiagoa erakutsi du Nicolás Redondok.\n1993. urtean, azkenik, bere karguak uzteko asmoa adierazi zuen Nicolás Redondok, eta UGTk 1994an egin zuen Kongresuan utziko zion azkenik sindikatuaren idazkari nagusi izateari, eta beraren ordez Cándido Méndez Espainian eta Josu Frade EAEn hautatu zituzten. Orduz geroztik ez du kargurik izan, nahiz eta ez den erabat aldendu militantziatik eta agerpen publikoetatik.\nWikimedia Commonsen badira fitxategi gehiago, gai hau dutenak: Nicolás Redondo Urbieta\nMultimedia: Nicolás Redondo\nAzken aldaketa 16 otsaila 2019(e)an, 14:26(e)tan\nOrriaren azken aldaketa: 16 otsaila 2019, 14:26.